open-index/open-wikipedia-markdown huggingface dataset:
開壇 (電視節目)

《**開壇**》（**Open Altar**）係香港無綫電視製作嘅玄學清談節目，呢鋪開乜系列之一，2022年6月23號開始逢禮拜四21:30-22:00喺J2播，由蘇民峰、倪嘉雯、陳若思、黃嘉雯、陳國麟主持。由2022年11月28號到2024年1月19號，節目唔再以呢鋪開乜命名，並改為逢禮拜五23:00-23:30播。

## 每集一覽
### 呢鋪開乜系列（第1-21集）

### 獨立節目（第22-79集）

## 節目調動
*2022年7月28號：由於直播《賽馬直擊—蘭秀錦標賽馬日》，所以停播一次。
*2022年8月18號：由於直播《賽馬直擊—約克郡橡樹大賽日》，所以停播一次。
*2022年12月23號：由於播《仔仔一堂》最後一集，所以停播一次。
*2023年9月15號：由於直播《VICTOR 二零二三香港公開羽毛球錦標賽 滙豐世界羽聯世界巡迴賽超級500》，所以停播一次。

## 出面網頁
*開壇 - 主頁 - tvb.com
*開壇 - myTV SUPER
開卷 (電視節目)

《**開卷**》（**Open Book**）係香港無綫電視製作嘅清談資訊節目，呢鋪開乜系列之一，初頭由林溥來、涂毓麟、何泳芍、伍韻婷主持，之後加入布樂文同陳昊廷。節目用閱讀做主題，會介紹唔同主題嘅好書。

節目由2022年6月24號開始逢禮拜五21:30-22:00喺J2播，由2022年11月28號開始，節目唔再以呢鋪開乜命名，並改為逢禮拜一23:00-23:30播；由2024年1月22號開始，節目改為逢禮拜一22:00-22:30播。隨住J2台被併入TVB Plus，由2024年4月28號到8月18號，節目改為逢禮拜日19:30-20:00喺TVB Plus播。

## 每集一覽
### 呢鋪開乜系列（第1-22集）

### J2獨立節目（第23-95集）

### TVB Plus獨立節目（第96集起）

## 節目調動
*2022年8月19號：由於直播《賽馬直擊—楠索普錦標賽馬日》，所以停播一次。
*2024年6月2號：由於直播《賽馬直擊—法國打吡大賽》，所以改到22:20-22:50播。
*2024年6月23號：由於直播《賽馬直擊》，所以改到21:30-22:00播。
*2024年6月30號：由於直播《賽馬直擊—愛爾蘭打吡賽馬日》，所以改到19:00-19:30播。
*2024年7月14號：由於直播《賽馬直擊》，所以停播一次。
*2024年7月28號：由於直播《賽馬直擊 - 冠軍盃賽馬日/巴伐利亞大賽日》，所以停播一次。
*2024年8月4號：由於直播《賽馬直擊 - 德國橡樹大賽日/紀爾斯大賽日》，所以停播一次。
*2024年8月11號：由於直播《賽馬直擊 - 柏林大賽日/傑克莫華大賽日》，所以停播一次。

## 出面網頁
*開卷 - 主頁 - tvb.com
*開卷 - myTV SUPER
J2ers

《**J2ers**》（讀做J-Two-Ers）係香港無綫電視製作嘅清談節目系列，2022年6月20號開始逢禮拜一、二、四、五23:00-23:30喺J2播，2022年8月22號開始改做逢禮拜一至四23:00-23:30播。節目一個禮拜四日，每日唔同主題。2022年11月28號開始，呢個系列部份節目做完，其他節目亦唔再以J2ers命名。

## 系列節目一覽
### 同系列一齊完結嘅節目
*《晚間聽聞》
### 系列完結後完結嘅節目
*《Blah Blah BLAH 試新室!!》
*《關注關注組》
*《不正常愛情研究所》
## 註
Blah Blah BLAH 試新室!!

《**Blah Blah BLAH 試新室!!**》（**Let Me Try...**）係香港無綫電視製作嘅清談節目，J2ers系列之一，2022年6月23號開始逢禮拜四23:00-23:30喺J2播，由胡敏芝、黃嘉雯、林沚羿、何沛珈、馮子亮、陳國麟、倪嘉雯、陳若思主持。2022年8月24號開始改做逢禮拜三23:00-23:30播，播到2023年8月23號。由2022年11月28號開始，節目唔再以J2ers命名，播映時段維持唔變。

## 每集一覽
### J2ers系列（第1-21集）

### 獨立節目（第22-60集）

## 節目調動
*2022年7月28號：由於直播《賽馬直擊—蘭秀錦標賽馬日》，所以停播一次。
*2022年8月18號：由於直播《賽馬直擊—約克郡橡樹大賽日》，所以停播一次。

## 出面網頁
*Blah Blah BLAH 試新室!! - 主頁 - tvb.com
*Blah Blah BLAH 試新室!! - myTV SUPER
不正常愛情研究所

《**不正常愛情研究所**》（**Love is...**）係香港無綫電視製作嘅清談節目，J2ers系列之一，2022年6月24號開始逢禮拜五23:00-23:30喺J2播，由吳兆麟、胡敏芝、黃紫恩、麥惠琪、主持。2022年8月25號開始改做逢禮拜四23:00-23:30播。由2022年11月28號開始，節目唔再以J2ers命名，播映時段維持唔變；由2024年1月25號到4月18號，節目改為逢禮拜四22:00-22:30播。

## 每集一覽
### J2ers系列（第1-22集）

### 獨立節目（第23集起）

## 節目調動
*2022年8月19號：由於直播《賽馬直擊—楠索普錦標賽馬日》，所以停播一次。
*2023年9月14號：由於直播《VICTOR 二零二三香港公開羽毛球錦標賽 滙豐世界羽聯世界巡迴賽超級500》，所以停播一次。

## 出面網頁
*不正常愛情研究所 - 主頁 - tvb.com
*不正常愛情研究所 - myTV SUPER
喂喂喂 你話你係邊個邊個

《**喂喂喂 你話你係邊個邊個**》（**Now I Know You**）係香港無綫電視製作嘅人物專訪節目，2022年6月20號到7月19號逢禮拜一、二22:00-22:30喺J2播。節目介紹一啲做緊冷門行業或者有小眾嗜好嘅人。

## 每集一覽

## 節目調動
*2022年6月28號：由於直播《賽馬直擊》，所以改到6月29號禮拜三同一時間播。

## 出面網頁
*喂喂喂 你話你係邊個邊個 - 主頁 - tvb.com
*喂喂喂 你話你係邊個邊個 - myTV SUPER
關注關注組

《**關注關注組**》（**Eyes On Concern Groups**）係香港無綫電視製作嘅資訊節目，J2ers系列之一，2022年6月21號開始逢禮拜二23:00-23:30喺J2播，由鄧梓峰、王虹茵、杜穎珊、陳欣茵、蔡景行、葉進康、呂靜文、吳洛汶、伍韻婷、何泳芍、黃嘉雯、廖慧儀、譚焯升、施焯日主持。節目用唔同網上嘅「關注組」做主題。由2022年11月28號開始，節目唔再以J2ers命名，播映時段維持唔變；由2024年1月23號到4月16號，節目改為逢禮拜二22:00-22:30播。

## 每集一覽
### J2ers系列（第1-21集）

### 獨立節目（第22集起）

## 節目調動
*2022年7月26號：由於直播《賽馬直擊—古活盃賽馬日》，所以停播一次。
*2022年8月2號：由於直播《賽馬直擊—羅斯齊爾德大賽日》，所以停播一次。

## 出面網頁
*關注關注組 - 主頁 - tvb.com
*關注關注組 - myTV SUPER
晚間聽聞

《**晚間聽聞**》（**Rumours Roundup**）係香港無綫電視製作嘅清談節目，由周奕瑋、黃紫恩、倪嘉雯、葉靖儀、吳兆麟、林俊其、布樂文主持。主持會傾下世界各地嘅熱話同趣聞奇事。

節目本身屬J2ers系列之一，頭23集喺2022年6月20號到11月21號逢禮拜一23:00-23:30喺J2播；淨低3集相隔超過一年後喺2024年3月8號到3月22號逢禮拜五22:00-22:30喺J2播。

## 每集一覽

## 出面網頁
*晚間聽聞 - 主頁 - tvb.com
*晚間聽聞 - myTV SUPER
鋪鋪Poker

《**鋪鋪Poker**》（**Po-Po-Poker**）係香港無綫電視製作嘅遊戲節目，2022年6月25號到2023年4月1號逢禮拜六21:30-22:30喺J2播，第一季（第1到13集）由郭偉亮、方力申、胡美貽、陳欣茵主持；第二、三季（第14到39集）由郭偉亮、劉浩龍、陳欣茵、陳若思、黃紫恩、胡美貽、譚焯升主持。

## 每集一覽

## 節目調動
*2022年7月23號：由於直播《賽馬直擊—英皇錦標賽馬日》，所以停播一次。
*2022年7月30號：由於直播《賽馬直擊—冠軍盃賽馬日》，所以停播一次。
*2022年12月31號：由於20:00-21:45播《夢想改造家》，所以改到21:45-22:45播。

## 濕碎事
*2022年4月拍呢個節目嗰陣，因為方力申貪玩攞住鬼口水追住胡美貽，胡美貽閃避嗰陣唔小心跌底撞親個額頭，要縫16針。

## 出面網頁
*鋪鋪Poker - 主頁 - tvb.com
*鋪鋪Poker - myTV SUPER
搵鬼同你瞓

《**搵鬼同你瞓**》（**Ghost Bushwhacker**）係香港無綫電視製作嘅靈異真人騷節目，2022年6月25號到7月16號，同埋11月5號到2023年1月7號逢禮拜六22:30-23:30喺J2播，由李爾晨、陳國麟、馮子亮、麥詩晴、吳洛汶、蔡景行、葉進康、黃瀅仴、胡敏芝主持，由趙嘉寶師傅作為道教顧問。

節目本身有13集，但節目播咗4集之後，突然安排改由劇集《凶宅清潔師》接檔，到套劇播完晒13集之後先至繼續播放其餘集數。

## 每集一覽

## 節目調動
*2022年12月31號：由於22:45-23:45播《地球的慶典》，所以停播一次。

## 出面網頁
*搵鬼同你瞓 - 主頁 - tvb.com
*搵鬼同你瞓 - myTV SUPER
*
萬代南夢宮影像製作

**萬代南夢宮影像製作**（），前身係旭日東升動畫有限公司，係日本一間娛樂公司，萬代南夢宮控股嘅子公司。

## 出面網頁
*https://www.bnfw.co.jp/
*https://www.sunrise-inc.co.jp/
可擴縮度

**可擴縮度**（ ）係一個系統可以有嘅特性，如果話某個系統高度可擴縮，即係話呢個系統齋靠俾多啲資源落去，就能夠應付到更多嘅工作。

## 基本概論
舉個具體例子，想像依家有某間企業（系統）要用貨車將啲貨送到客人嘅手上：
*喺理想化嘅世界中，個系統完美可擴縮，就算啲客對貨嘅需求量突然升咗 n 倍，間企業都可以單靠增加貨車數量（俾多啲資源落去）就應付到晒客嘅需求；
*喺現實（唔理想化）嘅世界，間企業要面對諸多限制，因此可擴縮度都會有上限，例如佢淨係得 m 咁多間貨倉可以用，而因為第啲企業都喺度爭貨倉用，間企業冇得話增加貨倉就增加到，如果啲客對貨嘅需求量突然升咗 n 倍，間企業就算增加貨車數量，都會因為想入貨倉攞貨嘅工人多得滯，工作效率反而跌咗，或者類似原因，搞到應付工作嘅能力並冇相應噉升。
喺經濟學同管理學等嘅商學領域以至實用嘅商業工作上，可擴縮度都頗受關注。

## 打戙打橫

要擴縮，可以分打戙同打橫兩種。

## 睇埋
*報酬遞減
*運算複雜度

## 引述
ZIP發射樂團

**ZIP發射樂團**，台灣樂隊，曾經簽約華納唱片，2002年1月10號發行第一隻專輯《Shout》，初出道嗰陣更加得到同門師姐孫燕姿嘅支持，一齊合唱一曲《我是我》並收錄喺孫燕姿嘅《風箏》專輯入面，但無耐樂團就再無活動。

## 成員資料

* 主唱兼吉他手：孫靖
* 貝斯手：柯智仁(巧克)
* 吉他手：林筵翔(阿翔)
* 鼓手：黃俊翔(小毛)

## 外部連結

* 孫靖個人Facebook
* 孫靖個人YouTube頻道

## 參考
意外步出

《**意外步出**》（EPG用名：**Manual For Survival**；網站用名：**Mayday Mayday Mayday**）係香港無綫電視製作嘅真人騷節目，2022年6月23號到8月12號逢禮拜四、五22:30-23:00喺J2播，由梁諾妍、施焯日、杜穎珊、馮子亮主持。

## 每集一覽

## 節目調動
*2022年7月28號：由於直播《賽馬直擊—蘭秀錦標賽馬日》，所以停播一次。

## 出面網頁
*意外步出 - 主頁 - tvb.com
*意外步出 - myTV SUPER
2022年元朗電纜橋火警

**元朗電纜橋火警**係指喺2022年6月21號喺香港新界元朗朗屏宏樂街同擴業街之間、中華電力嘅宏樂街電纜橋發生火警，而成條電纜橋冧咗，令到當中元朗、天水圍同埋屯門嘅16萬個用戶冇電用。

## 參考
多穩態

**多穩態**（；）係多細胞生命系統有嘅一種現象。指個系統有多個穩定嘅**均衡點**，個系統可以喺呢啲均衡點之間變換，不過均衡點之間嗰啲狀態係唔穩定嘅。

## 心理應用

喺完形心理學（Gestalt psychology）上，多穩態嘅概念可以用附圖 1 噉嘅方式想像：附圖 1 幅影像可以睇成一個花樽，但又可以睇成兩塊人面互相對住；根據廿世紀嘅完形心理學，噉係因為一個睇緊幅圖嘅人腦有兩個均衡點－「將幅圖睇成花樽」同埋「將幅圖睇成兩塊人面互相對住」，而呢兩個均衡點之間嘅狀態係唔穩定嘅，所以個腦傾向一進入呢啲唔穩定嘅狀態，就即刻變換返去是但一個均衡點度；除此之外，個腦唔可以同時處於兩個均衡點，所以受試者會發覺自己冇得「同時將幅圖睇成花樽又睇成兩塊人面」。

## 睇埋
*創發
*吸引子
## 攷
許恩怡

**許恩怡**（**Natalie Hsu**，），係香港女藝人，柏安妮個女。而家佢係藝人。

## 演出
### 電影
*2021年：《燃野少年的天空》 飾 小黃
*2023年：《二手傑作》 飾 許思思
*2023年：《爆裂點》 飾 鄭玉玲
*2024年：《但願人長久》 飾 林子缺（2007年）
*2024年：《焚城》 飾 范藹林
*2024年：《久別重逢》 飾 少女夏文萱
*2025年：《贖夢》 飾 盧詠誼
*2025年：《搖籃凡世》 飾 小曼
*2025年：《無名指》 飾 鄧辭
*2025年：《他年她日》

### [[音樂錄像|MV]]
*古巨基、呂爵安 - 飄流教室
*古巨基、張天賦 - 自我安慰
*陳卓賢 - Lost At First Sight
*陳卓賢 - Thank You Postman
*陳卓賢 - 以孤獨命名

## 奬項
*東京電影節2021最佳新人

## 攷

## 出面網頁
*
里巴

**里巴**（、）大致可以翻譯做「高利貸」或者商貿活動衍生嘅唔公平、剝削性嘅利益。古蘭經有多段經文提到里巴，並加以譴責，好多聖訓都對里巴有所討論。喺伊斯蘭經濟法學裡，里巴係一種主要嘅罪孽。

穆斯林都同意禁止里巴，但佢哋對於里巴嘅定義存有分歧。里巴通常係指借貸利息，但亦適用於各種商業交易。

## 參考資料


## 參考文獻

*

*

*

*

*

*

*

*

*

*

*

*

*

*

*

*

*

*

*

*

*

*

*

*

*

*

*

*

*

*

*

*

*

*

*

*

*

*

*
問答系統

**問答系統**（）係廿一世紀初電腦科學上嘅一種技術進展，結合資訊提取同自然語言處理，目的係教電腦
*攞用自然語言發出嘅問題（input）；
*俾出答到條問題嘅答案做 output；

## 概覽
問答系統（通常係電腦程式）可以透過查詢結構化嘅數據庫（通常係知識庫）嚟構建答案。更常見嘅情況係，問答系統會從非結構化嘅自然語言文件庫中抽取答案。

用於問答系統嘅自然語言文件庫例子包括：

* 參考文本集合  
* 機構文件同網頁  
* 整合嘅新聞專線報道  
* 一組維基百科頁面  
* 部分全球資訊網頁面  

## 問答系統類型
問答研究旨在開發處理多種問題類型嘅方法，包括事實、清單、定義、方法、原因、假設、語義限制同跨語言問題。  
* **閱讀理解相關問題**：要求系統基於指定文章回答問題，算係較簡單嘅形式，因為文章通常比一般問答領域短。例如畀一篇關於愛因斯坦嘅文，問「愛因斯坦係因為乜嘢攞諾貝爾獎？」  
* **閉卷式問答**：系統靠訓練時記住嘅事實直接答題，唔需要額外上下文，類似人類考閉卷試。  
* **封閉領域問答**：專注特定領域（例如醫學、汽車維修），利用領域知識庫。有時亦指只接受特定問題類型（例如描述性而非程序性問題）。醫學領域亦有相關應用，例如阿茲海默症嘅研究。  
* **開放領域問答**：處理幾乎任何問題，依賴通用知識庫，例如直接問「愛因斯坦係因為乜嘢攞諾貝爾獎？」而唔提供背景文章。

另一種分類方式係按技術方法：  
* 基於規則嘅系統  
* 統計系統  
* 混合系統  
規則系統用預設規則搵答案；統計系統靠概率搵最可能答案；混合系統結合兩者。

## 歷史
早期系統包括**BASEBALL**同**LUNAR**。BASEBALL回答美國職棒大聯盟一年內嘅問題；LUNAR分析阿波羅任務帶返嘅月球岩石，1971年示範時能答九成問題。呢類系統依賴專家手動建立嘅核心數據庫，語言處理技術類似早期聊天機械人ELIZA。

**SHRDLU**（1960年代末由Terry Winograd開發）模擬積木世界嘅機械人，可查詢世界狀態。優勢在於領域極度限定，物理規則易編碼。

1970年代嘅知識庫專注狹窄領域，問答系統依賴專家整理嘅結構化數據，與現代系統最大分別在於現代多用統計處理非結構化文本。

1980年代Unix顧問（UC）同德國旅遊資訊系統LILOG等項目推動理論發展，但未超越示範階段。後續有專門系統如醫學領域嘅**EAGLi**。

## 睇埋
*資訊系統
*搜尋器
*NLP
SpaCy

係 Python 同 Cython 嘅一個開源函式庫，用嚟做進階嘅自然語言處理。
## 睇埋
*Natural Language Toolkit
柏安妮

**柏安妮**（，本名，）係香港女演員同歌手，1985年到1993年活躍，本身係英國、中國同馬來西亞混血。佢其中一個女許恩怡亦做咗藝人。
顧紀筠

**顧紀筠**（，），花名「**顧老闆**」，係香港女演員同主持人。「顧老闆」花名源自藝人同事對佢嘅稱呼。

## 參考資料

## 出面網頁
假獨立

喺香港，**假獨立**係指一啲無申報自己嘅政治聯繫，甚至標榜自己係獨立無黨派，但實質係從屬於某一政黨或政治陣營嘅候選人。

而呢啲候選人，有啲甚至聲稱自己支持民主，但實質多數都係來自親中陣營。相比起之下，泛民主派候選人就算無申報政治聯繫，但佢哋並唔會講到自己完全獨立，亦會向選民交代自己得到乜嘢泛民主派人士嘅支持。

但由於香港無政黨法，一啲地區組織同社團聯會係咪屬於政治組織，仍存在灰色地帶。

## 唔同選舉入面嘅情況
### 2012年香港立法會選舉
部分被指假獨立嘅候選人有梁美芬、謝偉俊、何漢權、龐愛蘭等。佢哋表面聲稱獨立，但係喺地區直選層面，就會私下利用傳統親中派大黨民建聯、工聯會嘅選舉機器拉票。另外，佢哋好多時候亦喺平反六四同埋德育及國民教育科等重大問題上迴避。

### 2015年香港區議會選舉
喺2015年香港區議會選舉，立場新聞就揭發咗有至少有34人都有建制背景，或與親中團體關係密切，而且同民主派有直接競爭，但係就對外聲稱自己獨立。

### 2017年中西區區議會東華選區補選
喺呢次選舉入面，民主黨伍凱欣得到泛民主派陣營支持，迎戰親中陣營嘅呂錦強，但前工黨成員劉舒燕亦有報名出選呢區，被指以假獨立身份去鎅票，而劉最終只係攞到20票。

### 2019年香港區議會選舉
呢次選舉喺香港修例風波下，好多候選人都旗幟鮮明，但亦有啲候選人報稱獨立、無黨無派，喺政綱入面寫上『五大訴求，缺一不可』等泛民主派陣營嘅口號，但之後被揭發同親中陣營有密切關聯。有啲人就認為，呢啲候選人『扮黃扮獨立』，實際係要鎅票，分薄泛民主派候選人嘅選票，掩護親中陣營候選人。呢啲被指假獨立嘅候選人，包括馮敬彥、徐駿楠、蔣靖雯、官東榮等。

### 2021年香港立法會選舉
有唔少候選人喺政治聯繫嗰度報稱獨立，但實質就同創建力量、九龍社團聯會等親中陣營組織擁有密切聯繫。其中，謝偉俊身為創建力量首席顧問，而創建力量嘅組成都係來自親中派議員，全國人大，但就話自己獨立。

另外，參選批發及零售界嘅林至頴，本身係香港中華出入口商會會員，但就聲稱自己獨立，甚至喺宣傳嘅時候，話自己獨立嘅身份係優勢之一。

## 參考
馮敬彥

**馮敬彥**，香港政治人、調解員，曾經參與2019年香港區議會選舉，出戰中西區寶翠選區。佢當時報稱獨立、無黨無派，政綱甚至寫埋『五大訴求，缺一不可』等泛民主派陣營嘅口號，但之後佢被網民起底，翻出佢過往同親北京陣營嘅接觸，喺2018年3月九龍西補選幫親中陣營鄭泳舜助選，甚至喺2019年初仍然出席緊一啲親中陣營嘅酒會。佢嘅立場被同區候選人，得到泛民主派區選聯盟支持嘅泛民主派楊浩然公開質疑，話佢係假獨立，最終佢只係得到76票（1%）而落選。

## 參考來源


敬彥
水哥

**水哥**可以係：

*水哥 (程式)，廣東話記帳程式
*水哥 (歌)，李英宏喺2020年發行嘅歌
*張樹槐，人稱「水哥」，香港馬拉松跑手，恒生銀行前總裁高級顧問
同舟之路

《**同舟之路**》（）係2022年6月推出，香港無綫電視製作嘅中共對外政治宣傳節目，內容以香港主權移交25周年為主題，由林溥來、彭慧中主持，由2022年6月20號開始逢禮拜一到五19:25-19:30喺翡翠台播。

## 部分爭議內容
監察無綫電視嘅Facebook專頁大台監察2.0，喺6月22號批評同日播出嘅《同舟之路》喺度篡改香港歷史。節目入面提到香港97前發展迅速，全賴「從50到80年代大量大陸人移民到香港增加勞動力」，又指「當年中國因大量天災及社會不穩而令內地人逃到香港」。大台監察2.0就反駁，話香港迅速發展係因為當年英屬香港政府推出多項惠港措施，大量大陸人逃到香港係因為毛澤東發動文化大革命，但節目就對呢部分隻字不提。

## 參考


## 出面網頁
*myTV SUPER - 同舟之路
平台經濟

（）係經濟活動嘅一種，指由某啲企業提供「平台」俾唔屬間企業嘅人做交易。

## 概論
舉個例說明，YouTube 就係平台經濟嘅一個例子：
*由 YouTuber 嘅角度睇，YouTube 為佢哋提供咗一個「同上 YouTube 睇片嘅人交易嘅平台」－想像有個人想靠整影片搵食，佢查實可以自己整返個網站，但噉做成本會高啲，而且效率又可能會低啲；相比之下，YouTube 整好嗮啲配套喺度，俾影片製作者輕易噉上載自己影片同攞有關觀眾嘅數據；
*由 YouTube 嘅角度睇，佢哋個網站會吸引到一大班想整同發佈影片嘅人，YouTube 可以（例如）落廣告或者向啲 YouTuber 收錢，最後 YouTube 自己有著數。
於是就形成咗一個「賣家想用個平台賣嘢，肯俾錢或者第啲好處俾平台經營方，買家可以上個平台買嘢，大家都有著數」嘅局面。

## 睇埋
*資訊科技
*社交媒體
*數碼營銷
## 攷
水哥 (程式)

**水哥**（）係思賦科技有限公司（StevTech Limited）旗下嘅項目。 係香港第一個廣東話記帳流動應用程式。

思賦科技有限公司喺2019年成立，而水哥過去呢幾年都獲得業界唔同人士嘅支持，亦都獲得唔少獎項。

## 產品
水哥係一個廣東話嘅AI記帳程式，可以喺Facebook Messenger同埋WhatsApp上面用到。

用家要喺Facebook Messenger或者WhatsApp同水哥講自己嘅消費，就會自動記錄低。

佢可以識別中文同英文字，幫用家自動分類消費記錄。

## 獎項

## 媒體訪問

## 參考資料
松雞

**松雞**（***Tetrao urogallus***）係雉科松雞屬嘅一個品種，分佈喺歐洲同亞洲嘅北部。
琵嘴鴨

**琵嘴鴨**（***Spatula clypeata***）係鴨科匙嘴鴨屬嘅一個品種，分佈喺歐洲同亞洲嘅北部，同埋北美洲嘅西北部。
小嘴烏鴉

**小嘴烏鴉**（***Corvus corone***）係鴉科鴉屬嘅一個品種，亦係其中一種好常見嘅烏鴉品種，分佈喺歐洲嘅西部同亞洲嘅東部。
短語

喺語言學上，**短語**（； ）係指若干隻詞砌埋一齊，形成一個語法單位。例如喺粵語入邊，**三個盒**、**搽咗牛油嘅麵包**或者**好大隻嘅松鼠**等，都係由好幾隻詞組成，但可以當正係單一一隻名詞噉嚟用，是謂名詞短語。即使將噉嘅短語換咗做一隻名詞或者代名詞，或者移去第個名詞可以去嘅位，成句嘢依然係語法上正確嘅－
:「檯上面有**三個盒**。」
:「我食緊塊**搽咗牛油嘅包**。」
:「樖樹上高有隻**好大隻嘅松鼠**。」

句法學當中分析句子嘅結構嗰陣，就成日都會用到短語呢個概念。

## 概論

## 中心

中心係指短語當中最「核心」嗰部份，負責決定呢句短語嘅句法功能係乜，可以當咩詞性噉嚟用，例如
:**三個盒**－中心係**盒**（盒係名詞，決定咗句短語係名詞短語）；
:**Boiling water**（名詞短語；**滾水**噉解）－中心係 **water**（名詞，決定咗句短語係名詞短語）；

補語同修飾語則會掕住中心，同中心補充一啲額外嘅資訊。語法上必要嘅就謂之補語，而語法上唔必要（冇咗都仲會合乎語法）嘅就謂之修飾語，例如**滾緊嘅水**入便**滾緊嘅**就係修飾語，同中心（**水**）補充咗額外資訊，同時喺語法上唔係必要嘅。

### 及物

有啲中心（尤其係動詞）比較「揀擇」，例如動詞就有分及物同唔及物，及物動詞可以（甚至實要）有個賓語接受嗰樣動作，而唔及物動詞就冇得掕賓語。

英文嘅及物例子：**like**（**鍾意**噉解）
:**I like Cantonese opera.**（意思：**我鍾意[[粵劇]][[大戲]]**）
－**like** 掕住賓語（**Cantonese opera**），隻賓語表示接受 **like** 嗰一樣事物；

英文嘅不及物例子：**sneeze**（**[[打乞嚏]]**噉解）
:**He sneezes.**（**佢打乞嚏**）
:**He sneezes her.**（一句語法上錯誤嘅語句）

有啲動詞更係所謂嘅雙及物，即係可以有兩個賓語，粵語例子－
:**佢畀本書我。**
－**畀**後面掕住兩個賓語，**本書**同**我**。呢點同英文入便嘅做法好相似，例子：
:**He handed Sarah the book.**（**佢遞本書畀莎拉**）
－**hand** 做動詞嗰時通常係指**遞某樣嘢畀某某**噉嘅意思，後面掕兩個名詞，第一個名詞表示收件物品嘅人，而第二個名詞表示件物品係乜。

## 睇埋
*分析樹
*語序
*子句

## 歐詞

## 引述
名詞短語

**名詞短語**（；）係指一拃一齊做一嚿文法單位嘅字（短語），而成嚿字可以當係一個名詞噉用。例如「一隻開心嘅松鼠」係一句名詞短語，由幾隻字組成。
## 睇埋
*分析樹
## 攷
動詞短語

**動詞短語**（；）係指一拃一齊做一嚿文法單位嘅字（短語），而成嚿字可以當係一個動詞噉用。例如「打中個波」係一句動詞短語，由幾隻字組成。
## 睇埋
*分析樹
## 攷
大斑啄木鳥

**大斑啄木鳥**（***Dendrocopos major***）係啄木鳥科啄木鳥屬一個品種，分佈喺歐亞大陸。

類:啄木鳥
黑啄木鳥

**黑啄木鳥**（***Dryocopus martius***）係啄木鳥科黑啄木鳥屬一個品種，分佈喺歐亞大陸。

類:啄木鳥
灰斑鳩

**灰斑鳩**（***Streptopelia decaocto***）係鳩鴿科鳩屬嘅一個品種，分佈喺北美洲、歐洲同亞洲嘅南部。
白鵜鶘

**白鵜鶘**（***Pelecanus onocrotalus***）係鵜鶘科鵜鶘屬嘅一個品種，分佈喺非洲同亞洲。
文檔分類

**文檔分類**（）係圖書館學同資訊科學，指「攞一拃文件，同每份文件俾若干個類別佢」噉嘅工作。
## 睇埋
*自然語言處理
*資訊提取
小世界網絡

**小世界網絡**係網絡理論講到嘅一種網絡圖。數學化噉講，小世界網絡特徵係聚類係數偏高，同時頂點之間嘅距離偏短。噉講意思即係話隨便搵一個頂點，該頂點啲鄰點之間較大機率會彼此相鄰，而且是但搵兩個頂點，通常都可以輕易由其中一點行去另外嗰點，唔洗行好遠就會到達目標頂點。

## 定義

## 應用

神經科學上有使用小世界網絡嘅概念，嚟思考腦部入便唔同腦區嘅連結。

## 睇埋
*網絡理論
*神經網絡
*社會網絡

## 文獻

*Telesford, Q.K., Joyce, K.E., Hayasaka, S., Burdette, J.H. and Laurienti, P.J., 2011. The ubiquity of small-world networks. *Brain connectivity*, 1(5), pp.367-375.


## 引述
語音分割

（）係指「攞一段講嘢嘅聲做 input，再將段聲切做一隻隻字、音節同音位」。

呢種工作可以好困難，因為人喺寫嘢嗰陣每隻字之間嘅界線都好清楚，而喺英文等用字母寫嘢嘅文字裏面，字之間仲會有空格隔開；相比之下，人講嘢嗰陣好少可會喺字之間明顯噉停低，而且仲會有共同發音（coarticulation；指一吓講嘢嘅聲受打前或者打後嗰個音影響）等嘅現象。
自我複製

**自我複製**（）係指一個動態系統建構同自己一樣或者相似嘅新系統。

生命有自我複製嘅能力，例如係細胞分裂同埋多細胞生物嘅繁殖呀噉。

原則上，冇生命嘅嘢都有可能有自我複製嘅能力，例子可以睇電腦病毒。

## 睇埋
*生命
*複雜系統
## 引咗

## 拎
* 隨住科技跨越紅線，AI 專家最驚嘅情況出現咗，呢篇文講到如果 AI 識得自我複雜，對人類嚟講會係幾咁危險。
光學字符識別

**光學字符識別**（；）係一種人工智能技術，務求做到搵件架生掃瞄一份文件，就做到自動噉將份文件上面啲符號變成電腦檔案，甚至連圖像都可以齋靠掃一掃就變成電腦檔案。

## 睇埋
*電腦視覺
*自然語言處理
## 攷
粒子群最佳化

**粒子群最佳化**（；）係最佳化嘅一種做法：
*建立一大拃 n 個可能嘅答案（每個答案算係一粒「粒子」），每粒粒子都喺「由所有可能答案組成嘅空間」裏面有個初始位置；
*將呢啲粒子喺個空間裏面郁動，當中每粒粒子都有特定嘅「速度」；
重複若干次之後，睇吓搵唔搵到掂（有返咁上下正確）嘅答案。
## 睇埋
*遺傳演算法
## 攷
許瑜真

**許瑜真**（），臺灣雲林人，中華民國網絡從業員，中文維基百科早期管理員。

## 生平
臺灣出世，高中讀臺中女中，之後入讀國立臺灣海洋大學，2003年喺長庚大學基礎醫學研究所攞到病毒學碩士學位。2004年加入維基百科，2006年1月3號成為中文維基百科嘅管理員。2006年，做緊臺灣中央研究院資訊科學研究所研究助理嘅許瑜真，負責接待第一次訪問臺灣嘅維基百科創辦人吉米·威爾士，威爾斯邀請佢加入Wikia。許瑜真喺Wikia負責華人區嘅社群聯絡，係亞洲區第一位員工。2006-2007年間，許瑜真同聯合報法務專員鄧傑同埋中研院資訊所同仁劉自強、姜天戩、黃筱如一齊籌辦臺北2007維基年會，許瑜真做志願工作者輔導長，負責志願工作者招募同埋統籌贊助。後嚟許瑜真從事軟件測試工作，做咗臺灣數位文化協會常務監事，同埋加入威奈信息科技（上海）有限公司負責互聯網營銷。

## 參考
系統生物學

**系統生物學**（；）係廿一世紀初興起嘅一套生物學研究，用運算同數學模型嘅方法模擬複雜嘅有生命系統。

系統生物學尤其在意生命系統之間嘅互動點樣創發出高層次嘅特徵，例如
*生物組織嘅特性（高層次）點樣由組成啲組織嘅細胞度創發出嚟？
*成隻生物嘅特性（高層次）點樣由組成隻生物嘅組織度創發出嚟？
... 呀噉。

## 睇埋
*創發
*複雜系統
## 攷
射擊

**射擊**（；）係指「攞一把長距離武器，用把武器射出拋體」嘅舉動。 

## 睇埋
*射擊遊戲
*射擊運動
*直接開火
代碼注入

**代碼注入**（；）係喺一個電腦程式度指加插一啲本來唔屬於嗰個程式嘅碼。
## 睇埋
*電腦病毒
文法檢查

**文法檢查**（；）係指能夠幫手檢查啲電腦文件文法啱唔啱嘅電腦程式。

## 睇埋
*自然語言處理
*一致性檢查
*拼寫檢查
## 攷
一樣的天空

《**一樣的天空**》（英文：**Look Up**），係2022年上畫嘅港產片，由王菀之、石修、朱鑑然、米雪、車婉婉、吳浣儀、周祉君、林德信、袁富華、徐浩昌等主演，陳翊恆、潘梓然、侯楚峰、葉正恆執導。電影由香港四間電影公司銀都機構、英皇電影、寰亞電影同天下一電影聯合出品，由四個單元組成。

電影構思係嚟自2017年由香港九間電影公司聯合推出嘅《美麗香港·人、情、事》短片拍攝計劃，將作品翻拍搬上大銀幕，再包裝成紀念香港主權移交25週年嘅作品。

## 演員表
*王菀之
*石修
*朱栢謙
*朱鑑然
*米雪
*車婉婉
*吳浣儀
*岑日珈
*周祉君
*林德信
*姜皓文
*胡鴻鈞
*袁富華
*徐浩昌
*郭東彩
*張兆輝
*莊鍶敏
*麥詠楠
*黃星叡
*黃溢濠
*鄒文正
*黎峻
*蘇宸褕
*蘇麗珊
*謝高晉
*Bipin Karma

## 出面網頁
*
自動文章評分

**自動文章評分**（；）係一種 NLP 技術，指用特製嘅電腦程式幫啲學生寫嘅文評分。
*Input：篇文
*Output：篇文嘅評分

## 睇埋
*文法檢查
*拼寫檢查
## 攷
系統理論

**系統理論**（；）泛指對系統嘅跨學科研究。

例子可以睇吓複雜系統嘅概念－複雜系統顧名思義係指複雜度高嘅系統；呢啲系統有大量嘅變數，呢啲變數是但幾個變咗少少都可能會搞到個系統出現預測唔到嘅連串變化；生物、腦部、生態系統、經濟體、地球同進階嘅電腦軟件都俾人指係複雜系統，所以對複雜系統嘅研究好跨學科－會涉及地球科學、生物學、心理學、經濟學同工程學... 等領域上嘅知識。

## 睇埋
*複雜系統
*動態系統
*控制理論
## 攷
自動資料收集

**自動資料收集**（；）泛指教電腦自動化噉搵物件，由啲物件度攞數據，再將啲數據直接入落電腦度，途中完全唔使人介入。

例如光學字符識別噉，光學字符識別係種人工智能技術，務求做到搵件架生掃瞄一份文件（物件），就做到自動噉將份文件上面啲符號（數據）變成電腦檔案，甚至連圖像都可以齋靠掃一掃就變成電腦檔案。
## 睇埋
*人工智能
*自然語言處理
## 攷
電腦輔助評閱

**電腦輔助評閱**（；）泛指教電腦自動化噉評估文件，甚至完全唔使人手介入，包括：
*自動文章評分（AES）：用特製嘅電腦程式幫啲學生寫嘅文評分。
*文法檢查：幫手檢查啲電腦文件文法啱唔啱。
... 等等。
## 睇埋
*文件校對
*人工智能
*自然語言處理
## 攷
布樂文

**布樂文**（，）係香港男藝人，2021年無綫電視藝員訓練班學員，畢業後加入無綫電視。佢係香港出世嘅中印混血兒。

2022年佢做咗23位J2ers之一，拍一啲J2台節目。

## 演出
### 電視節目（[[無綫電視]]）
*2021年：《搵鬼去電視城》主持
*2022年：《思家大戰》第19集嘉賓
*2022年：《陀地外國人》主持
*2022年：《晚間聽聞》主持
*2023年：《開卷》主持
*2023年：《阿媽唔信我去亞馬遜》主持
*2023年：《你想點煮姐》主持

## 出面網頁
* 
* 
*
Avicii

**Tim Bergling**（），藝名**Avicii**，係瑞典DJ同音樂製作人。 喺16歲嘅時候，Avicii開始咗喺電子音樂論壇上面發佈佢嘅混音，並攞到第一份唱片合約。 喺2011年，佢以單曲《Levels》成名；而佢嘅首張錄音室專輯 True 就融合咗電子音樂同鄉村音樂等多種唔同嘅音樂元素，並收到普遍正面嘅評價。呢張專輯喺十五個國家達到前十名，並喺國際排行榜上排名第一；呢張專輯入面嘅單曲《Wake Me Up》就喺歐洲嘅多個單曲榜上名列榜首，並喺美國達到第4位。

喺2015年，Avicii發行咗佢嘅第二張專輯《Stories》。佢比較出名嘅作品包括同Nicky Romero合作嘅單曲《I Could Be the One》、《You Make Me》、《X You》、《Hey Brother》、《Addicted to You》、《The Days》、《The Nights》、《Waiting for Love》、《Without You》同《Lonely Together》。2012年，Avicii憑著佢同David Guetta合作嘅《Sunshine》獲得咗格萊美獎提名；佢嘅《Levels》亦都喺2013年獲得咗該獎項提名。

由於壓力同埋精神健康問題，Avicii喺2016年宣布退出巡演。喺2017年，佢重新開始返作曲同表演，並發行咗新單曲《Avīci (01)》。2018年4月20號，佢喺阿曼嘅首都馬斯喀特度假時自殺。2019年，佢第三張亦都係最後一張嘅專輯《Tim》喺佢死後發行。

## 參考
喬納森·金

**喬納森·金**（）係美國海軍中尉指揮官 (前SEAL)、醫生同美國太空總署嘅太空人。

金喺加州出世同長大，喺2000年代初入咗美國海軍，之後獲得咗一個銀星勳章。喺美國水手期間，金亦都獲得咗數學同醫學博士學位，並喺2017年成為咗美國太空總署太空人組22號嘅一員。佢喺2020年完成咗佢嘅太空員培訓，並喺2020年12月開始咗等待阿提米絲計劃嘅飛行任務。
吳兆麟

**吳兆麟**（，）係香港男藝人同模特兒，曾經喺中華基督教會扶輪中學讀書，同去溫哥華留學，識得拉小提琴，2021年做咗無綫電視藝員訓練班學員，畢業後加入無綫電視；2022年做咗23位 J2ers 其中一員，並且拍咗一系列 J2台 嘅綜藝節目。

## 簡歷
吳兆麟係獨生子，媽媽係小學老師，5歲開始學小提琴（英國皇家音樂學院聯合委員會第8級資格）同跆拳道，亦擅長拳擊同吉他，曾經攞過跆拳道廣東省第一名。佢喺中華基督教會扶輪中學讀過書，17歲去溫哥華升學，喺世界頂尖視覺藝術學校溫哥華電影學院讀咗一個一年制嘅電影電視表演文憑課程，嗰陣受到荷里活明星羅拔迪尼路同阿爾柏仙奴嘅作品啟發，有興趣加入娛樂圈；2021年5月返香港報名參加第31期無綫電視藝員訓練班，跟住馬浚偉學演技同表演知識，之後入咗無綫電視成為經理人合約藝人，同時做埋廣告模特兒。

2022年6月，吳兆麟通過咗監製嘅面試，畀佢哋揀中做23位 J2ers 其中一個，主要拍一啲 J2台 節目。當中憑《不正常愛情研究所》喺《萬千星輝頒獎典禮2022》第一次入圍爭「最佳男主持」同「飛躍進步男藝員」獎。2024年，佢因為參加《福祿壽訓練學院》，同喺《法證先鋒VI：倖存者的救贖》入面扮演變態富二代「周榮添」而多咗人識，之後無咩劇拍，所以開始北上發展。2025年，佢撈埋活動司儀，重第一次喺短劇《她揉碎了月光》擔正。

## 演出
### 電視劇（[[無綫電視]]）

### 電視劇（其他）

### 綜藝節目（無綫電視）

### 主持節目（無綫電視）

### 廣告同代言

## 獎項同提名

## 備註

## 攷

## 出面網頁
* 
* 
* 
*
蔡景行

**蔡景行**（，），綽號**行仔**，係香港男藝人，2021年無綫電視藝員訓練班學員，畢業後加入無綫電視。

2022年佢成為J2ers，開始拍無綫電視J2台嘅節目。

## 演出
### 電視節目（無綫電視）
*2022年：《關注關注組》外景主持
*2022年：《搵鬼同你瞓》主持
*2023年：《見步行步 台灣篇》主持
*2023年：《台灣學呢啲》主持
*2023年：《浪漫台灣48小時》主持
*2024年：《獎門人新春感謝祭》嘉賓
*2024年：《福祿壽訓練學院》參賽者（元朗劉華）
*2024年：《怪宿宿》主持
*2024年：《獎門人感謝祭終極篇》嘉賓
*2024年：《美食新聞報道》外景主持
*2024年：《獨嘉登機指南》主持
*2025年：《獨嘉瞓過界指南》主持

### 電視劇（無綫電視）
*2022年：《回歸》飾 參賽者

## 出面網頁
*
自指

**自指**（ | ）係指一句句子或者一個諗頭提到自己。例子可以睇電腦編程入面嘅遞歸。

## 睇埋
*運算理論
*停機問題
*自我意識
*自質字悖論

## 引述
網絡規律

一個**網絡規律**（；）係指喺一個抽象網絡入面重複噉出現嘅規律。

呢種規律喺社會網絡同電腦網絡入面都有可能出現。

## 睇埋
*網絡理論
## 攷
網絡中心度

**中心度**（）係網絡理論上嘅概念。中心度係一個網絡嘅頂點可以有嘅特性，一個頂點嘅中心度反映嗰個頂點「有幾重要」，中心性愈高即係指個頂點喺個網絡入面愈重要。响廿一世紀初，學界對「中心度」嘅具體定義仲有唔少爭詏。喺最簡單嗰種情況下，中心度可以用「個頂點有幾多條連繫」嚟量度，一個頂點愈係同好多第啲頂點有緊密連繫，就愈算係中心度高。

特徵向量中心度仲會考慮埋身邊節點嘅重要度。

## 程度中心度

**程度中心度**係最簡單嗰種中心度計法，即係計手上嗰個節點有幾多條邊連落佢嗰度，最多節點連落去嘅節點就係「最重要」，

## 睇埋
*距離
*神經網絡
*社會網絡
*故障單點

## 引咗
主題模型

**主題模型**（；）係統計學同自然語言處理上會用到嘅一種模型，用嚟搵出一份或者多份文件入面嘅抽象「主題」。

*Input：若干份文件；
*Output：啲文件嘅「主題」。

## 睇埋
*降維
*抽象化
## 攷
DBpedia

係一個維基百科項目，旨在（用自然語言處理）等嘅技術由維基百科抽取有用嘅資訊。

## 睇埋
*資訊抽取
郭東彩

**郭東彩**（**Dong Dong Kwok**，），藝名**東東**，係香港女模特兒，屬李健宏嘅「The Baddies Factory」公司旗下，同李健宏一樣有紋身。佢喺2021年參加ViuTV《全民造星IV》真人騷選秀，30強止步。佢男朋友陳焯嵐都係屬同一公司藝人，兩位都擅長玩滑板。她的身高是169cm。

## 演出
### 電視節目（[[ViuTV]]）
*2021年：《全民造星IV》參賽者
*2022年：《囝囝女女730》第267集嘉賓
*2022年：《Auntie妳好》第12集嘉賓

### 電視劇（[[ViuTV]]）
*2022年：《繩角》 飾 East
*2023年：《那年盛夏我們綻放如花》  飾 陳曉晶（Crystal）
*2025年：《哪一天我們會紅》 飾 Mary	時裝系Youtuber，經營「MaryMaryhome_life」

### 電影
*2022年：《一樣的天空》

### MV
*2022年：Zpecial《深夜告別練習》
*2024年：Novel Fergus《胭脂扣》

## 出面網頁
*
* 全民造星IV | 東東
阿聯酋國家媒體委員會

（），簡稱**NMC**，係阿聯酋嘅自我監管協會之一，2006年由阿聯酋嘅聯邦機構考慮到電影同公開發佈作品出現鹹濕或血腥、暴力、嗌交、打交、粗口等一系列暴力嘅拗數，而根據阿聯酋聯邦法律第一條嘅條款嚟成立，主要職責係監管啲音像同埋數碼出版物嘅年紀同內容嘅分級。

早期佢嘅官網可以入去，不過喺武漢肺炎大爆發後，2020年7月5號，阿聯酋聯邦政府宣佈大量減少基礎設施同埋將大量喺數碼空間入面啲服務降級，重需要實行兩年緩衝期。期間機構正式一分為二，其中一部份分入咗阿聯酋青年文化部。而另外監管音像同埋數碼出版物嘅機構喺2021年6月22號新成立咗**媒體監管辦公室**嚟繼續負責審查。同年9月19號，阿聯酋國家媒體委員會嘅官網亦正式閂檔。

佢屬下嘅分級有3、7、12、16、18、21呢六個級，每個級都有佢唔同嘅解釋。 

## 屬下分級
### 遊戲

### 電影

## 攷

類:遊戲分級
類:電影分級
雪花 (搞清楚)

**雪花**多數講嘅係天上飄落嚟嘅雪結晶外，重可以係：
*雪花 (短片)：電視機冇信號出現嘅畫面。
*雪花視頻
*雪花啤酒
*雪花 (單曲)
標話

**標話**係中國南部肇慶封開嘅一種語言，屬壯侗語系，係兩廣交界處啲土著講開嘅，同一齊組成種原始語言，被認為係最早跟其他壯侗語系語言分出來嘅。

## 考
走過25年

《**走過25年**》係香港有線電視製作嘅新聞節目，以香港主權移交25週年作為主題。節目由2022年6月5號到6月19號（原定到6月26號）逢禮拜日23:00-23:30喺香港開電視播。另外有相關節目《**走過25年 – 專訪系列**》，由2022年6月20號到6月24號禮拜一到五18:30-19:00喺香港開電視播。

## 爭議
《走過25年》本來最後一集主題係關於香港政治同政制發展，原訂喺6月26號播出，訪問對象包括學聯前秘書長周永康同埋社民連前主席吳文遠，但有高層審視後決定成集抽起。吳文遠之後回應，話受訪嘅內容只是「大路嘢」，佢批評香港傳媒自我審查，呼籲仍然喺前線奮鬥嘅記者唔好放棄，「出得幾多得幾多」。之後佢又揶揄，無綫新聞應該有好多隱藏片段從未見光。

## 參考


## 出面網頁
*走過25年 - 香港開電視
*走過25年 – 專訪系列 - 香港開電視
蟻群最佳化演算法

**蟻群最佳化演算法**係指用「人工蟻」做數學最佳化嘅演算法。蟻群最佳化演算法個諗頭參考對蟻嘅觀察－工蟻會喺自己行過嘅地方留低費洛蒙，話俾同伴知自己去過邊。

蟻群最佳化演算法可以用嚟應喺圖上面搵出路徑嘅運算問題。

## 睇埋
*全局最佳化
*粒子群最佳化
*搵路

## 引咗
善寧會

**善寧會**，香港一會，慈善團體之一，專門關心臨死之人，同死後種種事。向大眾教育對待死嘅種種，祈待大眾關心，並且服務臨終病人以及家屬。會務主要靠籌款、捐款同服務收入。

一九八六年成立，原本叫**善終服務會**，至初只不過律敦治療養院一間房。一九九二年，開咗香港首間寧養中心，即白普理寧養中心，一九九五年，轉咗畀醫院管理局，善終帶入公家醫療。一九九七年，開咗譚雅士杜佩珍安家舍，喺長沙灣麗閣邨。二〇一七年，開咗賽馬會善寧之家，亦做埋會址，喺沙田亞公角山路十八號。

## 攷

## 出面網頁
*
老友再起飛

《**老友再起飛**》（**Fly Again**）係香港MakerVille製作嘅長者節目，由李昭南、鍾卓穎主持，2022年6月25號到2022年12月17號逢禮拜六08:00-08:30喺ViuTV播。節目介紹適合老人家退休後嘅工作。

## 每集一覽

## 出面網頁
*ViuTV：老友再起飛

## 電視節目變遷
網遊結束營運

**網遊結束營運**，又嗌**關服**、**停運**，係網絡遊戲（唔理係電腦版定手機版）或網頁遊戲入面成日見到嘅現象，即係閂咗遊戲伺服器且停止營運服務。網遊唔理營運幾耐，都會有同玩家講拜拜之時。

喺代理商同某網遊或頁游簽咗約之後，會同開發商傾「營運幾耐」；若果營運時長差唔多期滿，會傾繼唔繼續簽約。屆時雙方要睇網遊家下有幾多人玩同營收狀況、開發商對於呢種網遊嘅將來規劃，或係唔係繼續投入開發動能等情況而做簽約評估。若果網遊確定冇得繼續簽約時，就會宣佈結束營運。

一般嚟講，網遊喺營運期間唔會熄咗伺服器，除非係每個禮拜嘅維護期間。不過有啲網遊因長期營運不善或玩家流失嘅情況，而事先合併或撤銷伺服器，等玩家合流一齊玩。

## 出現情況
以下情況都可能出現網遊結束營運：
*遊戲人數出現衰減，直到冇人玩。
*遊戲原廠商同代理商有拗撬且冇達成共識
*長期營運狀況冇改善
*代理商同遊戲原廠商簽約嘅時長已經期滿，且唔再續約。
*遊戲原廠商同代理商有宣佈結束合作
*遊戲原廠商或代理商是但一方執笠
*遊戲原廠商或代理商是但一方爆出大龍鳳且問題未解決
*遊戲原廠商宣佈嗰款網遊有嚴重問題（例如大量BUG或編程錯誤或侵權）需要解決
*遊戲原廠商宣佈營運嗰款網遊時，成日做蝕本生意，冇前途。

## 官方應對同實行措施
一般情況下，網遊確定冇得繼續簽約時，正規同山寨嘅網遊都有唔同嘅計劃。

### 正規網遊
*喺停運前1～3個月內會喺官網同社群公開發佈結束營運公告，同時嗌網遊玩家提早做好停運前嘅心理準備。
*部份網遊會同步停埋網遊商城同埋儲錢服務
*宣佈咗結束營運後到實際結束營運當日爲止，除咗會將淨低改版啲嘢更新完外，重會將原先用錢買得嘅嘢轉成用遊戲幣嚟買或轉移到其它網遊入面或退費等行爲。 
*網遊營運方宣佈停運後，唔畀玩家註冊新賬號或新開角色嚟玩。 
*結束營運嗰日，遊戲公司會按公告時間閂咗伺服器，有部份網遊會保留玩家3～6個月嘅電磁資料，避免玩家申訴時搵唔到玩家相關遊戲記錄。亦有部份網遊會同時刪晒玩家喺指定網遊入面啲數據。
*結束營運嗰日，後續冚唪唥網址都會跳轉到結束營運公告頁而避免玩家通過搵嘢鏈到其它頁面時出現HTTP 404錯誤代碼。
*有部份網遊原廠商喺網遊停運後，經授權批准畀第間廠代理或直接開源伺服端或直接退出當地市場，或者直接提供單機版。

### 山寨網遊
*喺停運前唔發佈公告就結束營運或發佈公告後到實際結束營運當日爲止相隔唔夠半個月，令玩家嬲到永遠唔玩佢間公司啲網遊嘅現象。
*部份網遊喺結束營運前，搞大型促銷活動（例如清倉行動）嚟吸引生意。
*結束營運之後，原先用錢先至買得嘅嘢唔單止唔退費，相反重唔轉到其它網遊或遊戲幣之用途。
*網遊營運方收到停運啲事之後，都可以繼續註冊新賬號或新開角色嚟玩。 
*部份網遊喺結束營運前，未經預兆就直接閂咗伺服器，甚至唔理網遊玩家而直接刪晒玩家喺指定網遊入面啲數據。 
*未到結束營運當日，後續冚唪唥網址都會直接HTTP 404甚至無法訪問嘅情況。

## 玩家常見現象
網遊官方宣佈停止營運後，有啲唔抌錢或抌咗好少錢嘅玩家會喺停止營運前提早退出遊戲或提早刪走遊戲角色數據。而抌咗好多錢啲玩家會睇情況，按網遊官方宣佈嘅措施而申請轉移或退錢，亦有啲玩家會提早賣號或轉號或賣走道具畀第啲人。若果係隸屬公會創辦人或領導玩家（尤其係大公會），會公佈解散公會嘅消息。亦有時出現有線上或線下嘅遊戲告別聚會情況。退出網遊後，有啲玩家會去到其它事業或玩新嘅遊戲；亦有玩家出現求助心理治療或向遊戲方提出檢控嘅事。重有啲遊戲喺官方宣佈結束營運後，創辦私服或離線版。

## 睇埋
*Game as a service

## 攷

## 拎
*Defunct Online Video Games，TV Tropes 有一頁講結束咗營運嘅網上遊戲。

類:電子遊戲術語
英文音系

**英文音系**（；）係指英文嘅音系。英文屬於印歐語系當中嘅日耳曼語族，同粵語（屬於漢藏語系）喺音系上有頗大嘅差異。

## 音節特性
### 元音輔音
*粵英都有嘅輔音：、、、、、、、、、、、... 等等。
*粵有英無嘅輔音：、、、... 等等。
*粵無英有嘅輔音：、、、... 等等。
*: 例字：vigour（IPA：，意指**精力、生命力**）
*: 例字：thin（IPA：，意指**瘦**）
*: 例字：this（IPA：，意指**呢個**）
*: 例字：sheep（IPA：，意指**羊**）
除此之外，英文亦比較多濁音，唔似得粵語噉淨係得清音。

### 音節結構
英文嘅音節結構係 CCCVCCCC  —佢哋嘅一段音節最多可以有成三個輔音砌埋一齊做複輔音。

英文嘅一啲語音組合規則：
*三個輔音嘅音節開頭：雖然話英文音節頭最多可以有三個音節，但係呢啲輔音嘅組合並唔係點都得嘅，而係要合乎以下嘅樣—
*: + 塞音 + 近音，
**例子可以睇下表，當中啲音以英式英文作準，
:
*英文嘅音節，唔准有輔音延長；
* 唔准喺音節頭出現；
* 唔准喺音節尾出現；
* 唔會喺多輔音嘅開頭嗰度出現；
... 等等。

複輔音嘅存在，對人類學語言會造成具體影響。一個母語冇乜複輔音嘅人學呢啲語言嗰陣，成日會喺複輔音嘅發音上有困難，例如粵語人（母語缺少複輔音）學英文，被指經常都會唔覺意將一串複輔音「縮短，攞走其中一啲輔音」—即係例如將 **play**（，**玩**噉解）讀咗做 **pay**（，**畀錢**噉解，當中個  音唔見咗）噉，搞到佢哋用英文溝通有困難。

## 送氣變化
送氣係指一吓講嘢嘅聲發出嗰陣會帶有一吓空氣噴出，喺 IPA 入面通常會寫做一個上標嘅細階 h（ʰ）。觀察者可以擺隻手掌係自己個口前面，如果吓聲係有送氣嘅，佢應該可以感覺到有股空氣噴落佢隻手度。廿一世紀初粵語入邊嘅例子：
:有送氣：（可能漢字：怕）、（可能漢字：他）－呢兩隻字嘅開頭輔音用 IPA 寫會係  同 ；
:冇送氣：（可能漢字：巴）、（可能漢字：打）－呢兩隻字嘅開頭輔音用 IPA 寫會係  同 ；
廿一世紀初嘅英文音系有一個特徵，就係 、、 同  呢幾隻輔音音素如果喺隻字詞嘅開頭，就要送氣，但如果個輔音前面有個  就唔使送氣，例字詞—
:**pit**（IPA： - ），**spit**（IPA：）
:**top**（IPA： - ），**stop**（IPA：）
:**keep**（IPA： - ），**skip**（IPA：）

## 對比粵語

粵語同英文之間嘅差異，遠遠唔淨只係「有邊啲元音同輔音」咁簡單，包括：
*聲調：粵語係聲調語言，會靠一個音節嘅音高變化嚟分辨唔同嘅字詞，例如**詩**（）同**史**（）呢兩隻漢字嘅讀音，喺輔音同元音上一樣，兩者嘅分別在於**詩**係第一調，音高又高又平，而**史**係第二調，音高逐漸上升。英文唔係聲調語言，所以冇呢啲噉嘅嘢。
*複輔音：英文嘅音節結構明顯比較複雜，屬 (C)(C)(C) V (C)(C)(C)(C) —意思即係指英文入邊嘅一段音節，開頭可以有最多三個輔音連續出現，而個尾就可以有最多四個輔音連續出現，例字詞—
*:spray（IPA：，意指**噴灑**）—呢隻字詞有一段音節，音節開頭有三個輔音接連出現。
**相比之下，粵語嘅音節結構就簡單好多，係 (C) V (C) ，會有（粵拼） 或者  嘅音節，但唔會有例如  噉嘅音節。
*軟腭鼻音（）點用：呢個輔音用羅馬字寫，通常會寫做 **...ng**，廿世紀嘅粵語同英文都有軟腭鼻音，不過粵語可以喺音節開頭用呢個輔音，例如係烏鴉個**鴉**（標準）噉，而英文就限住咗淨係可以喺音節尾用呢個輔音，例如 **sing**（IPA：）等嘅字詞。
粵語同英文嘅呢啲差異，被指係令到粵語人（以粵語做母語嘅人）學英文有困難，或者講起英文上嚟有明顯口音，人哋一聽就聽得出佢哋母語唔係英文。例如粵語人被指因為慣咗自己母語係冇複輔音嘅，所以講英文嗰時成日將一串複輔音「縮短，攞走咗其中一啲輔音」—即係例如將 **play**（）讀做 **pay**（，個  唔見咗）噉。

## 註釋

## 引述
英文嘅重音同元音弱化

**英文嘅重音同元音弱化**係指英文嘅重音同元音弱化系統。

## 詞重音
英文就有所謂嘅詞重音（lexical stress）現象，即係話喺多音節嘅字詞當中「邊一截音節要重音」可以起到區分詞義嘅作用，例子：
:

## 睇吓
*語言韻律
## 引咗
英文正字

**英文正字**（；）係指英文嘅正字方案，一套用嚟有效噉表達英格蘭話嘅口語嘅書寫系統。

有啲人主張話要統一所有書寫英格蘭話嘅系統。
英文拼寫改革

**英文拼寫改革**（）係指主張「英文應該有返套恆常法則決定口語字點串」嘅諗法。

## 睇埋
*正字法深度
英文點字

**英文點字**（），又叫**英文凸字**，係指喺英語世界用來寫英文嘅盲人點字。

因為單一嘅點字方格 可以表示嘅字數有限，唔同用途往往要用唔同嘅點字，唔同嘅國家用嘅點字都會有啲唔同。為咗解決呢啲問題，負責北美點字標準嘅北美點字管理局（，BANA）喺1991年研究統一各種英文點字嘅可行性，1993年 International Council on English Braille（ICEB，國際英文點字聯會）拍板。完成咗嘅最新嘅標準叫做統一英文點字（Unified English Braille，UEB），由 ICEB 維護，喺一般嘅情況下除咗音樂之外用可以同一標準嘅點字寫英文。

比起其他語文嘅點字（例如法文或者西班牙文點字），英文點字非常複雜。就算係 UEB 未出現之前，英文點字已經係分幾級，第2級嘅點字（Grade 2 braille）有好多簡寫，UEB 更加係用更多嘅點陣表示唔同嘅符號、格式化嘅轉變等等。

## 參考

## 註

## 書目
* 
*
英文方言

**英文方言**（；）係指英文嘅唔同方言。唔同地區嘅英文往往會有些少差異，例如廿一世紀初嘅英式英文興嗌瓢蟲做 **ladybird** 而同期嘅美式英文就興嗌瓢蟲做 **lady bug**，不過呢啲方言之間仲係有咁上下相似，彼此能夠通到話。

## 睇埋
*英文史
尚食 (電視劇)

《**尚食**》，係套中國大陸電視劇，由歡娛影視出品，由許凱、吳謹言、于榮光等主演，用大明永樂到宣德年間嘅尚食局做舞台，畀坊間話係「中國版《大長今》」。

套劇原裝40集，2022年2月22號由芒果TV首播。香港無綫電視買咗呢套劇，經粵語配音同剪輯成34集後，安排喺2022年5月16號到6月30號逢禮拜一到五20:30-21:30喺翡翠台播。
尚食

**尚食**係古代中國、朝鮮同越南嘅官職，負責供奉君主嘅膳食。當中中國由秦代到明代都設有尚食一職，到清代畀內務府御茶膳房取代咗。
炙愛

**炙愛**（，）係2017年嘅西班牙愛情片，由Esteban Crespo執導，由María Pedraza同Pol Monen主演，另外有Natalia Tena、Gustavo Salmerón、Nacho Fresneda同Greta Fernández參演。

## 劇情
蘿拉同卡洛斯呢對初戀情侶好愛對方，蘿拉想脫離佢阿媽嘅控制，想有卡洛斯嘅BB。兩個年輕人都探索緊呢個世界。一年過去，兩人變得更加成熟，而呢段感情亦都成為佢哋之間嘅回憶。

## 演員

## 製作
炙愛係 Esteban Crespo 嘅處女作，不過其實內容係建基於佢執導嘅電影短片，同樣叫Amar，由 Aida Folch 同 Alberto Ferreiro主演，劇本係由Crespo同Mario Fernández Alonso一齊寫，製作人係Stefan Schmitz 同 María Zamora。套戲係由Avalon PC、Filmeu同Amar la Película AIE聯合製作，TVE、ICAA、ICO、Filmin 同 Generalitat Valenciana亦都有支持同參與。

## 上畫
電影喺2017年3月19號喺Málaga Spanish Film Festival首映，2017年4月21號喺西班牙上畫，由Avalon發行。

## 獎項

|-
| align = "center" rowspan = "2" | 2018 || 73rd CEC Medals || Best New Actor || Pol Monen ||  || 
|-
| 32nd Goya Awards || Best New Actor || Pol Monen ||  || 
|}

## 參考資料

## 外部連結
* 
*
文化體育及旅遊局

**文化體育及旅遊局**（簡稱**文體旅遊局**、**文旅局**，，縮寫：CSTB）係香港特別行政區政府決策局之一，專責藝術、文化、體育同康樂、創意產業同電影服務、旅遊事務。

## 下設部門、商營、公營機構
*康樂及文化事務署
*旅遊事務署
*旅遊業監管局
*香港旅遊發展局
*香港藝術發展局
*創意香港

## 歷任首長
* **文化體育及旅遊局局長**
**楊潤雄（2022年7月1號–2024年12月5號）
**羅淑佩（2024年12月5號–）
* **文化體育及旅遊局副局長**
**劉震（2022年7月25號-）
* **文化體育及旅遊局常任秘書長**
**黃智祖（2022年7月1號-）
* **文化體育及旅遊局政治助理**
**招文亮（2022年8月8號-）

## 出面網頁
* 香港特別行政區政府 文化體育及旅遊局
環境及生態局

**環境及生態局**（英文：**E**nvironment and **E**cology **B**ureau，縮寫：**EEB**）係香港特別行政區政府喺2022年架構重組後成立嘅一個決策局，由前環境局改組而成；喺2022年7月1號成立，負責環境保護、可持續發展、能源、氣候變化、食物安全、環境衞生、漁農、獸醫公共衞生政策。

## 局長
*謝展寰
## 出面網頁
* 香港特別行政區政府 環境及生態局
醫務衞生局

**醫務衞生局**（簡稱**醫衞局**，，英語簡稱為**HHB**）係香港特別行政區政府架構重組後分拆出嚟嘅一個新決策局，由前食物及衛生局分拆出嚟，並喺2022年7月1號正式成立。專責公共衞生、醫療衞生系統、醫療衞生服務政策。

## 出面網頁
* 香港特別行政區政府 醫務衞生局
運輸及物流局

**運輸及物流局**（，縮寫：TLB）係香港特別行政區政府決策局之一，專責航空、航運、物流發展，陸路同水上交通事務。

## 歷任首長
;運輸及物流局局長
*林世雄（2022年7月1號–2024年12月5號）
*陳美寶（2024年12月5號–）
;運輸及物流局副局長
*廖振新（2022年7月25號–）
;運輸及物流局常任秘書長
*陳美寶（2022年7月1號–2024年12月4號）
*運輸及物流局政治助理
**陳閱川（2022年8月15號–）

## 出面網頁
* 香港特別行政區政府 運輸及物流局
創新科技及工業局

**創新科技及工業局**（，縮寫：ITB，簡稱**創科工業局**、**創工局**），係香港政府嘅決策局，專責推動創新科技、資訊科技同再工業化。

## 局長
*孫東（2022年7月1號到而家）

## 出面網頁
*香港特別行政區政府 創新科技及工業局
民政及青年事務局

**民政及青年事務局**（簡稱**民青局**；，縮寫：），係香港特別行政區政府嘅決策局之一，專門負責地方行政、青年同社區發展、大廈管理、社會企業及社區投資共享基金、婦女事務。

## 局長
*麥美娟（2022年7月1號到而家）

## 出面網頁
*香港特別行政區政府 民政及青年事務局
2021年加拿大聯邦大選

**2021年加拿大聯邦大選**（，；正式叫做**第44屆[[加拿大]]大選**）喺2021年9月20號舉行，選出第44屆加拿大國會下議院338名議員。加拿大總理杜魯多喺當年8月15號請示總督瑪麗·西蒙解散國會，觸發呢次大選。

選後下議院嘅政黨分佈大致同選前差唔多。杜魯多領導嘅自由黨蟬聯執政，再度組建少數政府。自由黨本來希望贏到多數政府，但佢地喺大選入面只係攞到160個下議院議席，離多數政府所需嘅170席仲差十席。自由黨得票率亦只得32.6%，係歷來執政黨取得嘅最低比率，亦好似2019年大選咁比起保守黨為低。

奧圖爾領導嘅保守黨得票率雖然多過自由黨，但只係贏到119席，較2019年大選結果仲少咗兩席，以官方反對黨嘅姿態重返國會。布蘭謝領導嘅魁人政團贏取32席，議席總數同選前相同。駔勉誠領導嘅新民主黨攞到25席，較選前進帳一席，但仍然比預期差。綠黨攞到2席，總數同選前相同，但黨魁喺多倫多中選區排行第四而告落選。綠黨嘅全國得票率亦只得2.3%，只係達2019年大選嘅三分之一；保羅於選後一星期辭任黨魁。人民黨攞到近5%得票率，但攞唔到任何議席，黨魁亦第二度喺博斯選區落選。

## 民意調查
競選期間（上圖）同2019年至下議院解散時（下圖）各黨嘅支持度變化。每點代表一次民調，大小同受訪人數相應。灰色代表可能嘅誤差；各政黨代表嘅顏色依照上文的顏色（其中紫色代表人民黨）。

## 結果

### 摘要

## 分析與後續
呢次大選同2019年大選嘅結果出奇地相似，某程度上反映選民認為提前大選係非必要之舉。一項由Maru公眾意見公司進行嘅民調顯示，77%受訪者認為加拿大空前地分化，52%受訪者則認為加拿大民主制度破碎。
### 政黨
右翼人民黨表現好過2019年大選，惹來政治學者同評論員猜測係咪是否導致保守黨落敗。 首席執行官馬基（）同多倫多大學政治學教授韋斯曼（）推測人民黨得票可能導致保守黨候選人喺10個選區落選。喺21個選區入面，保守黨候選人得票第二多，而人民黨候選人得票就多過致勝嘅差額。當中14席歸自由黨，6席歸新民主黨，1席則歸魁人政團。不過，人民黨票源並非全數來自過去支持保守黨嘅選民，因此人民黨對保守黨係咪有確實影響仍有待商榷。

另一方面，自由黨喺數個華人眾多嘅選區（如列治文中選區）得票率有所增加，甚至擊敗尋求連任嘅保守黨候選人。緬街研究喺競選初期已察覺部分華裔票源從保守黨流向自由黨，又指華裔選民並未好似之前幾次大選咁支持保守黨候選人。部分評論員（如前溫哥華市議員同埋前中僑互助會行政總裁陳志動）認為保守黨近期對華採取強硬立場、以及該黨應對武漢肺炎疫情引申反華情緒嘅表現惹來唔少華裔選民不滿，但亦有評論推測呢個可能同加拿大中文媒體出現不利保守黨嘅虛假信息有關。
### 中共被揭干預大選
2022年6月，加拿大媒體引述政府報告指，中共試圖喺呢次大選入面，以多個中國社交媒體平台，包括微信、抖音、微博等，散播保守黨將會同北京斷絕外交關係嘅假新聞，以訊息戰阻止華裔加拿大人投票俾保守黨候選人，最終對華強硬嘅保守黨敗選。溫哥華支援民主聯合會主席李美寶回應事件嘅事之後話，中共好希望影響選舉結果，又會用信息戰打壓聲援香港同維吾爾族嘅議員或候選人。
## 參考資料

## 註釋

## 外部連結
*加拿大選舉局網站
曾達恩

**曾達恩**（，），花名「混血肥仔」，係香港YouTuber，網上短片製作團隊啱Channel創辦人，2021年因為移民英國而將啱Channel賣盤，定居英國後再開設YouTube頻道OUR.Studio，2023年回流香港再開設YouTube頻道Black Box Office（BBO）。

## 爭議
2025年2月，曾達恩俾網民影到同Black Box Office女網紅主持丁彥均喺屯門香港黃金海岸酒店某間餐廳撐檯腳，網民於是懷疑曾達恩有婚外情，背住已經移民英國嘅老婆葉芊蕙（芊蕙子）偷食，葉之後亦喺Instagram限時動態若有所指。事件引起網民熱議。之後，丁喺Instagram限時動態出文話自己從來冇介入他人婚姻，決定暫時退出幕前工作。曾、葉之後再先後喺Instagram各自就離婚問題表述同回應。

2025年6月2號，有連登討論區網民轉載咗中國大陸YouTuber「越南酒哥」喺同年5月28號同兩個女仔喺越南胡志明市某間餐廳撐枱腳嘅片，意外捕捉到曾達恩同丁彥均兩個人一齊喺胡志明市嘅畫面，網民於是熱議，話兩個人偷情被斷正。之後，曾丁雖然先後喺Instagram限時動態否認得佢哋兩個人去越南，又話去越南只係為咗工作，但係網民都繼續批評兩個人只係自欺欺人。

2026年3月11號，有網民喺LIHKG討論區踢爆曾達恩因為涉嫌犯咗毆打罪而喺英國搞到要上法庭。呢次踢爆除咗再一次引起網民熱議之外，曾經幫曾達恩揸旗嘅YouTube頻道BBO做嘢嘅員工聲稱因為呢件事而冇做。網絡紅人兼曾達恩同葉芊蕙嘅老友「煮家男人」亦喺Threads上面大鬧曾達恩扮受害者，其實係打老婆（葉芊蕙）。葉芊蕙亦有喺個人Instagram上面隱晦回應事件話「公義經常遲到，但至少，它沒有缺席」。 2026年3月13號，因為呢單嘢，BBO同曾達恩各自出聲明，聲稱BBO同曾達恩嘅所有形式嘅合作關係已經正式結束。 不過，網民都唔信兩者嘅關係已經結束。

2026年3月18號，曾達恩喺自己個 YouTube 頻道出咗一條叫《交代一切》嘅片，第一次正面回應關於佢搞婚外情、家暴同埋兩個女撫養權嘅事件同相關指控。佢喺片入面攞咗份同葉芊蕙喺2024年親手簽嘅分居協議書出嚟，話自己冇喺婚內搞婚外情，重解釋返2025年同葉芊蕙嗰次郁手郁腳，其實只係「大家激烈口角後都衝動地用手指篤大家嘅肩膀並且互相推撞」，而唔係外界講到「拳打腳踢」咁話。佢又強調英國地方法院最後係判佢同葉芊蕙共同擁有兩個女嘅撫養權，重批評某啲所謂「知情人士」（暗示包括「煮家男人」等人）散播謠言，重申自己從來冇諗過回流返香港或者唔再理兩個女。條片一出，網民完全唔收貨，重一面倒咁鬧爆佢，話佢由始至終都係喺度玩「語言藝術」推卸自己所有責任。之後，一啲 BBO 前員工、「煮家男人」同足球員譚兆聰等人都先後喺社交平台出文兼貼埋相，證明曾達恩對婚外情、家暴同唔理兩個女呢啲指控，依然係講大話。

## 參考

## 出面網頁
* 
* 
*
童時愛上你

《**童時愛上你**》（英文：**Childhood In A Capsule**），係香港無綫電視製作嘅時裝電視劇，由高海寧、張振朗同陳展鵬領銜主演，黃山怡、胡楓、袁文傑、楊卓娜、吳家樂、尹詩沛、黃建東同關曜儁聯合演出，監製廖晉碩。

呢部劇集亦係參考日本漫畫、卡通片《少女十七減十一》。

## 出面網頁
* 北美TVB網上串流平台 免費點播《童時愛上你》- https://tvbanywherena.com/cantonese/series/2418-ChildhoodInACapsule
* 童時愛上你 - 主頁 - tvb.com
劉宋威

**劉宋威**（**Samuel Lau**，），係香港一位豬肉佬，因為外貌好似無綫藝人李天翔、羅志祥同埋MIRROR成員江𤒹生而成名，曾經做過KOL。

## 簡歷
劉喺中四之後就無再讀書，喺成為街市豬肉佬之前，曾經做過龍虎武師同埋美容產品傳銷工作。

2022年5月，網上流傳喺荃灣新村街一間豬肉檔上，有一名豬肉佬外觀有明星相，而且態度親切，吸引唔少街坊留意，有支持者甚至喺Facebook成立應援團。後來大家得知佢真名叫做劉宋威，而佢喺5月19號成立Facebook專頁同埋YouTube頻道，正式出道，一星期內最少接到3個廣告，令佢人氣急升。

2022年6月5號，劉宋威開荃新天地舉辦生日派對，吸引逾300名粉絲到場，而「亞視一姐」薛影儀亦到場支持。

## 爭議同外間評論
由於喺拍攝廣告時背後傳出笑聲，陳志雲質疑背後係咪有公關公司或者專業團隊操作，而令佢突然爆紅，並唔係個人隨便拍攝嘅片段。另外陳又質疑劉拍攝嘅時候無除低口罩，只係宣傳技倆。同時劉嘅經理人「文哥」係建華集團嘅區域經理，質疑建華同劉嘅關係係咪深厚。

而YouTuber Jer仔亦拍片分析，Facebook應援團嘅女管理員，係建華集團嘅公關，不時會為建華集團做宣傳。而唔少所謂嘅「粉絲」，都係建華集團嘅打手，而唔係普通主婦。

森美曾經喺報紙專欄入面，稱呼劉做「豬肉佬」，引起劉嘅擁躉批評，話森美冇尊重佢。

2022年六月有網民喺「除罩威威留餸區」發文，指劉曾涉及毒品派對、參與黑社會活動以及欠債等，劉喺六月二十七日晚上發聲明，澄清佢本人並冇牽涉相關事件，並指正在諮詢法律意見。

## 演出作品

### 廣告

## 個人生活
劉宋威已婚，生咗一個仔同一個女。

## 參考

## 外部連結

* 
* 
*
信用評分

**信用評分**（；）係一個人可以有嘅數值，反映嗰個人「值唔值得借錢俾佢使」。

人喺（例如）買房地產或者汽車等嘅嘢嗰陣往往都要借錢。由借錢嗰方嘅角度睇，佢借錢誘因係想靠收利息嚟有著數，所以會關注「借咗錢俾呢個人，佢會唔會如期還債」嘅問題。因為噉，銀行喺收到一個人嘅信息話想借錢嗰時，實會嘗試用某啲方法評估「嗰個人會如期還債」嘅機率有幾高－而一個人嘅信用評分就正正係反映呢樣嘢嘅數值，數值愈高就反映嗰個人愈大機率如期還債，於是銀行就愈有誘因借錢俾呢個人。

有關信用評分「具體嚟講要點計」，唔同國家地區嘅做法都有啲唔同，不過一般嚟講，以下呢啲因素都會影響一個人嘅信用評分－
*佢而家呢刻有冇爭人錢，（假設第啲因素不變）愈係而家爭緊人錢，評分就愈低；
*佢過往有冇準時還債－包括咗找咭數，（假設第啲因素不變）愈係過往有準時還債，評分就愈高；
*佢有冇管理過唔同類嘅債，有陣時銀行會覺得如果個人管過多種唔同嘅負債（例如借錢買車同信用咭係兩種唔同嘅負債），假設第啲因素不變就表示嗰個人有經驗，大機率會準時還到債。
... 呀噉。
## 睇埋
*信貸評級
## 攷
方艙醫院

**方艙醫院**，係中華人民共和國政府發明用黎解決武肺病毒「病人」同「普通人」分開隔離既問題。

相信係臨急臨忙起出黎，因此建築以至人員都係被人一直指好壞參半，問題多多。不過，香港有城中名人話方艙好正，例如有肥媽同埋何君堯。

## 大概建築
一個個大貨櫃改造鐵屋，有共用廁所同守衛，外圍有監獄級鐵幕圍繞和閉路電視，安全有效防止未允許既出入，將隔離人士同出面市場分開。

## 用途建議
* 香港政府官員李家超話：入住患者要同人分享設施。

* 民建聯議員陳恒鑌話：隔離設施改做「香港驛站」，邊個要出境，首先同我入去住下。

* 建制派藝人肥媽話，疫後將佢轉做臨時房屋，要無做野同無家既人入去。

* 黃夏蕙想要方艙醫院一樣既老人院。

* 雙氧水教會：美國有「FEMA集中營」（所講FEMA同埋方艙醫院其實都係防疫建設）且有認為FEMA硬件更成熟人性化。

## 參考
減稅

**減稅**（；）係指好多國家地區嘅政府，都會容許納稅人以某啲方式減少自己要交嘅稅，例如政府想鼓勵啲人用多啲電動汽車，所以就俾買電動汽車嘅人有得減稅。

減稅呢家嘢會視乎國家地區而有異。
## 睇埋
*個人理財
## 攷
財務自由

**財務自由**可以話係個人理財嘅最終目標；如果一個人有充足嘅收入或者財富，令到佢可以一世都唔使打工或者靠第個人養，都可以夠錢使，噉佢就算係財務自由。舉幾個例說明，以下呢啲嘢都可以令人達致財務自由：
*嚟自股票同債券等投資嘅股息；
*嚟自存款戶口等來源嘅利息；
*退休金；
*將自己啲房地產攞去租俾人住，自己收租；
*出咗啲好受歡迎嘅創作品，收版稅；
... 呀噉。

## 引咗
被動收入

**被動收入**（；）係指唔使點樣做嘢，都可以持續產生收入嘅來源。

## 睇埋
*個人理財
五邑工商總會學校

**五邑工商總會學校**（**Five Districts Business Welfare Association School**）係香港一間資助男女小學，由香港五邑工商總會響1957年創校，校址響九龍深水埗區蘇屋永康街70號。
個人預算

**個人預算**（；）係做個人理財嗰陣實要諗嘅嘢，指一個人對自己啲錢嘅預算。

一份預算會講明跟住落嚟手上嘅錢要攞嚟做邊啲用途（基本使費、儲蓄同投資呀噉），仲有係每種用途會霸使嘅錢嘅幾多 %。喺現代理財上一種成日用嘅做法，係所謂嘅 **50/30/20 預算法**，即係將自己扣咗稅之後嘅總入息分做三嚿－
#50% 嘅攞嚟做生活必要嘅使費，包括係交租、交通同飲飲食食呢啲生活走唔甩嘅開支；
#30% 嘅攞嚟做啲唔必要嘅使費，包括係嗜好、買新衫或者捐錢做慈善... 呀噉；
#最後嗰 20% 攞嚟為將來打算，包括係還債同儲蓄等等；

## 攷
林定國 (搞清楚)

**林定國**可以係：

* 林定國 (英國)（），香港政府金融司
* 林定國（），香港特別行政區律政司司長
模擬電路

**模擬電路**（；）係指用模擬訊號傳訊嘅電子電路。相對於用數碼方式傳訊嘅數碼電路。

## 睇埋
*數碼電路
## 攷
美式民主

雖然**美式民主**喺字面上並無褒貶，但係喺實際應用上，多數係一個中國共產黨同埋唔同地方親中派別形容美國現時實行嘅民主制度嘅一個貶義詞。中共官媒同親中派聲音，不時會使用呢個詞語去批評美國現行嘅政治制度，有時亦會用呢個詞語嚟指控香港泛民主派人士盲目相信歐美澳紐等地國家廣為採納嘅民主制度。

## 參考
黃遠康

**黃遠康**（）係香港親中派工聯會人士。

## 部分公職

* 西貢區分區委員會（將軍澳(南)）委員

## 政治參與同觀點
佢係親中陣營人士，曾經喺工聯會擔任將軍澳地區服務處社區幹事，喺親中陣營YouTube頻道新界主場主持節目《康睇通》，曾經批評美式民主已經嚴重落後，又曾經讚揚習近平嘅「四點希望」言論係市民對實現良政善治嘅期盼。

## 選舉經歷
佢曾經參與2019年香港區議會選舉，出戰西貢區議會富君選區，但因為親中派漠視民意，堅持修訂逃犯條例，選情大受影響。最後佢輸咗畀泛民主派支持嘅陸平才。

2023年12月，喺政府大幅度削減直選議席同排除民主派參選嘅2023年香港區議會選舉，選舉委員會委員壟斷選舉提名權，互相提名都唔當係利害衝突嘅選舉制度下，黃遠康終於以8,790票當選將軍澳南區議員。

## 部分榮譽

* 2022年民政及青年事務局局長嘉許計劃 - 傑出社區服務人士

## 參考
People Like Us

《**People Like Us**》係香港歌手林二汶嘅第4張個人唱片，喺2016年10月25日推出。

## 曲目
Arduino

係一套用嚟整單晶片（microcontroller）硬件原型嘅套件，由意大利 Ivrea 互動設計學院副教授 Massimo Banzi 同四個朋友設計，2005年推出，包括一塊包含單晶片嘅電路板同一個跨操作系統嘅整合開發環境，透過 USB 來上載程式入嗰粒單晶片。佢嘅軟件係開源軟件，硬件設計藍圖係開源硬件，而個名係就係紀念1002年登基嘅一個意大利國王 Arduin。

佢用嘅程式語言係 C++，所謂 Arduino language 其實係指函式庫嘅應用程式介面。因為電腦唔會用爾種單晶片，Arduino 嘅編譯器係典型嘅交叉編譯器。

## 睇埋
*數碼電路
*Processing
*Raspberry Pi

## 參考資料
丁托列托

**丁托列托**（**Tintoretto**，）係威尼斯共和國一位畫師。
## 出面網頁

類:意大利畫家
卡斯巴·費德里希

**卡斯巴·費德里希**（**Caspar David Friedrich**，）係普魯士王國一位畫師同雕塑家。
## 出面網頁

類:畫家
類:雕刻家
類:普魯士王國人
簽賬咭

**簽賬咭**（；）係信用咭一種。同一般嘅信用咭相似係，簽賬咭俾持咭人買嘢嗰陣碌，發咭方會俾錢，持咭人要定時定候找咭數，如果唔係就要罰錢或者有第啲懲罰。

同一般信用咭最唔同嘅係，簽賬咭冇限住「持咭人可以使幾多錢」，所以通常淨係會發俾信用評分好（根據過往紀錄不嬲都準時找到咭數）嘅客。
## 睇埋
*扣賬咭
*信用評分
## 攷
供車

**供車**（）廣義上泛指為咗買汽車而做嘅理財過程。喺廿一世紀初，一個人想買車，一種常見做法係向銀行借錢買，跟住一期一期噉還錢，還嗮啲錢嗰陣，架車就完全屬於佢。

## 睇埋
*個人理財
*供樓
## 攷
港台電視34

（）係香港電台旗下嘅一條電視頻道，24小時轉播中國環球電視網紀錄頻道（CGTN Documentary）。呢條頻道喺2022年6月17號開始試播，2022年7月1號正式啟播。

## 歷史
### 轉播中國環球電視網紀錄頻道

2022年6月17號凌晨，頻道開始試播，試播期間剩係有中英文紅色字嘅「港台電視34 即將啟播」同「RTHK TV34 Coming Soon」嘅定格畫面。

2022年6月24號，中央廣播電視總台同香港電台共同宣布，通過由港台嘅港台電視34頻道轉播CGTN紀錄頻道。喺之前港台曾經用港台電視33台轉播過呢個頻道，但後嚟就話「多數香港本地觀眾傾向於收看中文節目」嘅原因，就喺2017年5月29號改咗轉播CCTV-1。

2022年6月24號12:00，港台電視34開始轉播CGTN紀錄頻道，同係台徽下面加咗「訊號測試」字樣，並喺7月1號踏正零晨取消測試字樣正式播出。

## 廣播格式
H.264格式，畫面比例16:9，DTMB制式，音效用杜比數碼AC3編碼，兩組AC-3聲軌，每組聲軌一般係雙聲道立體聲，亦會因應節目去提供環迴立體聲效果。

港台電視34同港台電視31、港台電視32及港台電視33共同係一條頻寬大約21.5Mbps（兆位/秒）嘅單頻網。

## 參考

## 出面網頁
*港台電台官方網頁
*港台電視節目表官方網頁
全力扣殺

《**全力扣殺**》（）係一部喺2015年5月7號上映嘅香港動作體育喜劇劇情片，由郭子健同埋黃智亨執導，何超儀同埋鄭伊健領銜主演，前中國國家羽毛球隊隊員鮑春來同埋王琳客串演出。根據香港票房有限公司提供嘅數據，《全力扣殺》係2015年度上半年最高票房的十大香港電影之一，累積票房約一千一百五十八萬，排名第十。
## 參展情況
* 第10屆大阪亞洲電影節 - 競賽電影 (世界首映) 
* 第1屆「香港電影周‧天津」 - 參展電影 (內地首映)
* 第19屆富川國際幻想電影節 - 參展電影 (南韓首映) 
* 第14屆紐約亞洲電影節 - 參展電影 (美國首映) 
* 第19屆加拿大奇幻國際電影節  - 參展電影 (加拿大首映)
* 第15屆瑞士納沙國際奇幻電影節 - 參展電影 (瑞士首映)，並獲得「最佳亞洲電影獎」。
* 第8屆東京台東下町國際喜劇電影節 - 特別招待作品 
* 高雄電影節2015 - 參展電影 (台灣首映) 
* 第16屆聖地牙哥亞洲電影節  - 參展電影 
* 第19屆多倫多亞洲電影節  - 參展電影 
## 參考資料

## 出面網頁
*
*
*
*

類:劇情片
三騎士傳奇

**三騎士傳奇**（英語：Legend of the three caballeros）係一套2018年由迪士尼公司以1944年嘅動畫電影《西班牙三紳士》為原型所製作嘅原創動畫。
擔保貸款

**擔保貸款**（；），又叫**抵押貸款**，係貸款嘅一種。一份擔保貸款會掕住一樣財產（例如車或者一棟房地產），如果借錢嗰個人還唔到錢，借錢嗰方有權攞嗰樣財產嘅擁有權。

擔保貸款相對於無擔保貸款：無擔保貸款係指借筆錢冇抵押任何財產，所以由借錢方嘅角度睇，無擔保貸款就冇咁穩陣。

## 睇埋
*個人理財
*無擔保貸款
## 攷
無擔保貸款

**無擔保貸款**（；），又叫**無抵押貸款**，係貸款嘅一種。無擔保貸款唔會掕住任何嘅財產。

無擔保貸款相對於擔保貸款：一份擔保貸款會掕住某啲特定嘅財產（例如車或者一棟房地產），如果借錢嗰個人還唔到錢，借錢嗰方有權攞嗰樣財產嘅擁有權。所以由借錢方嘅角度睇，無擔保貸款就冇咁穩陣。

## 睇埋
*個人理財
*擔保貸款
## 攷
出糧日貸款

**出糧日貸款**（）係短期嘅無擔保貸款，「借咗下個出糧日就要還」。通常利息都好高。

## 睇埋
*無擔保貸款
## 攷
債務合併

**債務合併**（；）係指借一筆貸款，然後用筆錢嚟還好多筆其他債。噉做有陣時可以減少整體上要俾嘅利息量，所以對借錢嗰個人嚟講有著數。

## 睇埋
*個人理財
## 攷
債務重新安排

**債務重新安排**（；）係指債仔更改一份現存嘅欠債，達致推延還錢嘅時間。

## 睇埋
*債務合併
## 攷
薪酬方案

**薪酬方案**（；）係打工仔同僱主講數嗰陣可以有嘅一種安排，指打工仔放棄一部份嘅人工嚟換取某啲員工福利。

## 睇埋
*僱傭合同
員工認股制度

**員工認股制度**（；）係指一間公司俾每位員工持有間公司一小部份嘅股票，即係話間公司賺到錢員工齊齊有得分。

## 睇埋
*人工
## 攷
理財顧問

**理財顧問**（；）係泛指為啲客提供理財相關服務嘅專業人士，包括理財計劃師。

## 睇埋
*個人理財
生命週期基金

**生命週期基金**（；）係一種證券投資基金，設計到「隨住某個特定嘅日子（例如個人預計嘅退休日期）愈嚟愈近，就變到愈嚟愈慎重保守」。

## 睇埋
*退休金
## 攷
確定給付制

**確定給付制**（；）係退休金嘅一種制度，指負責俾退休金嗰方（通常係僱主）事先講明退休金係幾多錢，而筆錢嘅大細取決於嗰位員工嘅年紀同為位僱主作出咗幾多貢獻，而唔視乎位員工嘅投資所得回報。

## 睇埋
*確定提撥制
## 攷
確定提撥制

**確定提撥制**（；）係退休金嘅一種制度，指負責俾退休金嗰方（僱主或者員工，又或者兩個一齊俾）定期俾出啲錢做退休金，而且筆錢仲會攞去做投資碌大佢。

## 睇埋
*確定給付制
## 攷
林聰明

**林聰明**可能係指：
*林聰明 (政治人)：中華民國第二屆立法委員。
*林聰明 (學者)：曾經做過中華民國教育部次長，現任南華大學校長。
*林聰明沙鍋魚頭：嘉義餐廳品牌，專賣沙鍋魚頭
南華大學

**南華大學**可以指：
*南華大學 (湖南)，位於中華人民共和國湖南省衡陽市。
*南華大學 (台灣)，位於臺灣嘉義縣大林鎮，佛光山創辦嘅大學。
李耀輝

**李耀輝**，香港親中派政治人物同宗教界人士，曾經做過警察，之後又做過香港理工大學中國文化學系講師，而家係嗇色園黃大仙祠監院。
## 公職
*香港再出發大聯盟發起人
## 政治參與同觀點
佢係香港親中派人士，曾經喺2011、2016同埋2021年經香港道教聯合會當選成為宗教界選委。佢支持中聯辦干預香港內政，曾經批評香港民主陣營人士爭取普選係政治搗亂，又支持北京未經諮詢或香港人同意之下強行定立嘅《香港國安法》同埋修改嘅選舉制度。

教育觀點方面，佢支持實施愛國教育，鼓勵道教弟子學習包容與尊重，但就曾經大罵唔愛國嘅香港人係畜生。

## 選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考
運動勇者塔

《**運動勇者塔**》（**Zero or Hero**）係香港MakerVille製作嘅遊戲節目，由強尼主持，2022年7月4號到7月22號逢禮拜一到五 23:00 - 23:30喺香港電視娛樂ViuTV播。節目會測試藝人參賽者嘅運動能力。

## 參賽者
*梁業@ERROR
*何啟華@ERROR
*郭嘉駿@ERROR
*吳保錡@ERROR
*吳啟洋@P1X3L
*凌文龍
*許賢
*陳焯嵐
*練美娟
*陳葦璇
*王家晴@COLLAR
*陳泳伽@COLLAR
*樊沛珈

## 每集一覽

## 出面網頁
*ViuTV：運動勇者塔

## 電視節目變遷
吳洛汶

**吳洛汶**（**Monica Ng**，），係香港女藝人，入行前於香港航空做過兩年空中小姐，2020年底參選無綫電視搞嘅《衝上雲霄大選》，之後做咗2021年無綫電視藝員訓練班學員，畢業後加入無綫電視，2024年離開無綫電視再做空中小姐。

佢喺香港城市大學學士畢業，主修市場營銷學。

## 演出
### 電視節目（無綫電視）
*2020年：《衝上雲霄大選》參賽者
*2022年：《世界轉運攻略》主持
*2022年：《360秒人生課堂》課堂小助理
*2022年：《搵鬼同你瞓》主持
*2022年：《黃金盛宴》學廚
*2022年：《勞工處：三方協作創明天》-（侍產假篇）妻子
*2022年：《全城一叮》參賽者
*2022年：《台慶HI Five齊齊Buy》嘉賓

### 電視劇（無綫電視）
*2022年：《回歸》飾 參賽者
*2022年：《美麗戰場》飾 記者
*2022年：《愛·回家之開心速遞》飾 空姐（第1652集）、波霜（美女）（第1659集）、馬面（第1752集）
*2022年：《下流上車族》飾 獸醫護士
*2023年：《愛·回家之開心速遞》飾 莊姑娘
*2023年：《黃金萬両》飾 麵店女客人（第7集）
*2023年：《隱門》 飾 環境人物（第1-2、5集）
*2024年：《本尊就位》 飾 丫鬟
*2025年：《虛擬情人》 飾 記者
*2025年：《痞子無間道》

## 出面網頁
*
*
中西區海濱長廊西區副食品批發市場段

**中西區海濱長廊西區副食品批發市場段**，香港公園之一，遊樂場之一，中西區海濱長廊中一段，喺西營盤到石塘嘴，按市場地埗，就豐物道八號，西區副食品批發市場海邊，英文叫****。行政上歸中西區。二〇一八年四月廿八號開張，設施有寵物共享公園，以及洗手間並設有暢通易達洗手間、狗糞收集箱。公園全日開放，而五號碼頭臨海地段，則開朝七晚十一。歸康樂及文化事務署管。

依段範圍，有市場大樓臨海走廊，以及市場閒置碼頭四個。

其他兩截，一截中西區海濱長廊中環段，喺中環。另一截中西區海濱長廊上環段，喺上環。

園西駁住西區公眾貨物裝卸區，園東就有捐山窿公園。

初時並唔放得狗，後尾實行寵物共享空間，公園唔少地方都放得狗。

## 史
二〇一三年，時任行政長官梁振英，發表施政報告，推出社區重點項目，支持區議會搞啲社區項目。而中西區區議會就經咨詢，二〇一三年三月廿一號，通過活用市場海皮。之後再經地方討論，決定用途。二〇一六年一月開工。二〇一七年七月，康樂及文化事務署依則提議現名。

二〇一八年四月廿八號，公園落成，時任行政長官林鄭月娥主持開幕。

## 布局
公園呈長條形，並以碼頭伸出四支，佔地五千二百平方米。海濱長廊，約莫長四百米，闊六米半。另有碼頭四個。

一號碼頭，名為孩子遊園地，即兒童遊樂場，設施兩組。一組畀實齡兩到五歲，另一組五到十二歲。前者為箱形組合滑梯，後者為船形組合，有擒石同滑梯。

二號碼頭，名為木板空間，用來搞活動，有供電，搞大型都得。

三號碼頭，名為草地，就真係有草地，有健身器械一組，有得擺展品。原本所有碼頭都有起重機兩座，全部拆咗佢，除咗依處保留一座。

四號碼頭，名為碼頭臨海設施，主要畀人釣魚，兩側亦有斜道落水。

五號碼頭，並唔入公園範圍，行人止步，由漁農及自然護理署管。佢同市場之間，留有通道，歸入公園，以方便由捐山窿公園入去，但有時限。

海濱長廊，沿途有樹有花草，有座椅，有蔭棚，有健身器械三組，兩頭有洗手間，並設育嬰室。近洗手間各有出口。中間有市場緊急出口幾道。至西有小食亭，臨近無名馬路出口。

## 攷
長輝路海濱花園

**長輝路海濱花園**，香港公園之一，遊樂場之一，喺青衣長輝路，英文叫**Cheung Fai Road Promenade**。行政上歸葵青區。設施有寵物共享公園，以及狗糞收集箱。公園全日開放。歸康樂及文化事務署管。劃咗釣魚區，海邊釣得魚。

## 攷
思高路花園

**思高路花園**，香港公園之一，遊樂場之一，喺長洲思高路，英文叫**Don Bosco Road Garden**。行政上歸離島區。設施有健身園地、寵物共享公園，以及狗糞收集箱。公園全日開放。歸康樂及文化事務署管。

## 攷
告士打道花園

**告士打道花園**，香港公園之一，遊樂場之一，喺灣仔告士打道，近入境事務大樓，英文叫**Gloucester Road Garden**。行政上歸灣仔區。設施有公園。歸康樂及文化事務署管。園內設吸煙區。

## 攷
坑口花園

**坑口花園**，香港公園之一，遊樂場之一，喺新界將軍澳，坑口田下灣村，田洲路同昭信路間，近田下灣天后古廟，英文叫**Hang Hau Garden**。行政上歸西貢區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。

## 攷
洪聖街休憩花園

**洪聖街休憩花園**，香港公園之一，遊樂場之一，喺鴨脷洲惠風街，近洪聖街，又近平瀾街，鴨脷洲洪聖古廟邊，鴨脷洲海濱長廊側，英文叫**Hung Shing Street Rest Garden**。行政上歸南區。設施有長者健身園地，寵物共享公園，以及狗糞收集箱。公園全日開放。歸康樂及文化事務署管。

## 攷
AAC

**AAC**（；）係Fraunhofer IIS、杜比實驗室、索尼同諾基亞一齊開發出嚟嘅一種無損數據壓縮技術，佢響1997年問世。副檔名分別係`.m4a、.m4b、.m4p、.m4v、.m4r、.3gp、.mp4同埋.aac`。
滲流

**滲流**（；）係物理學、化學同材料科學成日研究嘅一種現象，指流體通過表面有好多窿窿嘅材料嗰陣嘅郁動同過濾。

簡單例子想像將啲咖啡倒落咖啡濾紙度：水扮演溶液，咖啡粉會通過張濾紙，但啲雜質就過唔到，最後達致杯咖啡少咗雜質。

## 睇埋
*流體力學
## 攷
系統動力學

**系統動力學**（；）係一種思考複雜系統嘅方法，特徵係高度抽象化：系統動力學唔會考慮組成個系統嘅細節（例如想像一座城市嗰陣唔會考慮個體市民），頂攏會考慮呢啲細節部份想像成整體數值（例如得一個數反映座城市有幾多位市民），並且喺呢種情況下做電腦模擬模擬個系統。

## 睇埋
*個體為本模型
*複雜系統
## 攷
分岔理論

**分岔理論**（；）係一門應用數學，研究點樣是但攞一系列嘅曲線，分析啲曲線嘅質性或者拓樸結構變化。

呢種分析成日俾人攞嚟研究動態系統。

## 睇埋
*動態系統
*複雜系統
## 文獻
*Afrajmovich, V. S.; Arnold, V. I.; et al. (1994). *Bifurcation Theory and Catastrophe Theory*. ISBN 978-3-540-65379-0.
耗散系統

一個**耗散系統**（；）係一個離熱力學平衡好遠嘅開放系統（會同周圍環境交換）。

## 睇埋
*熱力學
*複雜系統
## 攷
IPod mini

**iPod mini**係美國蘋果電腦公司響2004年推出嘅一款流動播放器產品，佢嘅外表比早前發售嘅iPod產品要細得多。

## 規格

## 參考

## 出面網頁
*iPod Mini specifications, both generations
*Video of Jobs launching the iPod Mini at Macworld 2004
集體意會

**集體意會**（；）喺社會學上係指一班人點樣一齊為某啲共同體驗賦予「意義」。

## 睇埋
*組織學習
*集體記憶
*社會心理學
IPod nano

**iPod nano**係美國蘋果電腦公司響2005年9月推出嘅一款流動播放器產品，2017年7月停產，期間一共出咗七代。

## 出面網頁

* – archived official site on Apple Inc.
自生系統

**自生系統**（；）係指個系統曉製作自己嘅組成部份，並且靠噉嚟維持自己存在甚至自我複製。

例如人都可以想像成一個自生系統，人體喺（例如）整親而皮膚穿咗個窿嗰陣，（如果個窿唔係太大）能夠產生新嘅皮膚修補返個窿，從而維持自己存在。

## 睇埋
*自我複製
*動態系統
*細胞分裂
*生命
*長生不死
## 攷
Jay

**Jay**可以係：

## 人物
*Jay (名)
*Jay (姓)
*Jay-Z：美國歌手、詞曲作家。

## 其他
*《Jay (專輯)》：台灣歌手周杰倫嘅專輯。
*J：拉丁字母嘅第10個字母。

## 睇埋
*Ј
*J (搞清楚)
臺灣文化

**臺灣文化**（；）係中華文化同臺灣原住民嘅融合，經已有百多年歷史。佢受到荷蘭同日本嘅統治之後，加上國民政府遷臺嘅影響同埋完整嘅選舉制度，成為咗獨具特色嘅社會體系。

## 象徵性代表

File:08.15_總統出席「2016三地門鄉聯合收穫祭」_(28706865630).jpg|臺灣原住民
File:2003 Yanshui Beehive Fireworks Festival.jpg|臺南鹽水蜂炮
File:Handrama_doll_BlueButterfly.jpg|布袋戲公仔
File:Gods_and_demons_visting_the_temple_of_another_God.png|八家將
File:臺灣高雄市六龜電音三太子_Performance_of_Techno-Dancing_Prince_in_Kaohsiung,_TAIWAN.jpg|電音三太子
File:Classic_bubble_tea.jpg|珍珠奶茶


## 睇埋
*閩南
*客家
*福佬人
*臺灣原住民
臺灣人

**臺灣人**（；）即係臺灣居民，族群方面多數係由閩南人、客家人同埋臺灣原住民嘅華人所組成，佢哋主要講國語、臺灣話、客家話或者係原住民話，仲有某啲人識少少日文，人口有兩千三百萬咁上下。
國民政府

**國民政府**（），全名**中華民國國民政府**，係訓政時期嘅中央政府同行政機構。喺1925年7月1號響廣州建立，之後又搬去南京，抗日戰爭時期一度搬過去重慶；由1928年國民革命軍北伐成功去到1948年5月20號行憲，正式改組為中華民國政府期間，係唯一代表中國嘅合法政權。

## 國民政府主席
* 汪精衛
* 林　森
* 蔣介石

## 出面網頁

*
數碼音訊播放器

**數碼音訊播放器**（；簡稱**DAP**）係一種專門播放數碼音樂嘅流動產品，呢樣嘢通常使用硬碟儲存音樂檔案，譬如MP3、WMA、AAC同埋FLAC噉，即係大多數人口中所講嘅MP3機。

## 概要
響MP3格式仲未發表之前，多數人普遍用CD同MD聽歌。到咗千禧年代互聯網開始發達之後，人哋開始用電腦光碟機將MP3檔案通過燒錄方式製作，使用一隻普通嘅CD-R / RW便可收聽10個鐘嘅音樂（MP3 CD）。除此之外，亦有體積更細嘅產品問世，譬如iPod mini、iPod nano等。

## 相片

File:Expanium.jpg|Philips Expanium CD / MP3 Player
File:ILike iRiver - Flickr - cogdogblog.jpg|iRiver MP3 Player
File:IPodmini.jpg|ipod mini
File:Sony Network Walkman NW-A3000.jpg|Sony NW-A3000
澳門人

**澳門人**（；）係出自澳門或者係住響澳門嘅人。

## 睇埋
*澳門人口
*福佬人
*土生葡人
*廣府人
*香港人

## 參考
電話皇后 (電影)

**電話皇后**（）係1960年6月23號響美國上畫嘅一套笑片，呢套片係甸馬田同茱蒂荷梨迪領銜主演，導演雲仙明里尼。

## 出面網頁

* 
* 
* 
*
無心睡眠 (電視節目)

《**無心睡眠**》（EPG用名：**Before Sunrise**；網站用名：**All Night Long**）係香港無綫電視製作嘅遊埠節目，由宋婭彤、鄧詠雪、戴琪蒽、卓漢賢、何灝文主持。節目由亞洲各地（包括泰國、馬來西亞、日本、臺灣）嘅主持介紹當地嘅夜生活。節目由2022年6月24號到8月12號逢禮拜五22:00-22:30喺J2播，8月25號到9月8號改做逢禮拜四、五同一時間播，9月14號到9月16號改做禮拜三、四、五同一時間播。

## 每集一覽

## 節目調動
*2022年8月19號：由於直播《賽馬直擊—楠索普錦標賽馬日》，所以停播一次。

## 出面網頁
*無心睡眠 - 主頁 - tvb.com
*無心睡眠 - myTV SUPER
伍衛國

**伍衛國**（英語：Lawrence Ng Wai Kwok；），人稱**伍小生**，係香港息影男演員、曾經先後加盟香港無綫電視、佳藝電視、麗的電視同亞洲電視、佢之後曾經轉投無綫電視，一直做到2010年1月走人。
ITV工作室

**ITV工作室**（**ITV Studios**）係英國嘅一個跨國電視製作公司，係獨立電視台嘅電視節目同其他媒體嘅製作、發行同經銷部門，為獨立電視台嘅電視頻道、其他英國電視台同其他世界嘅傳媒製作同發行電視節目。 ITV工作室喺12個國家擁有60個製作廠牌，包括英國、美國、澳洲、德國、荷蘭、意大利、以色列、法國同斯堪的納維亞。 ITV工作室嘅歷史可以追溯到1954年成立嘅格拉納達製作(Granada Productions，格拉納達電視嘅製作部門），以及中部電視企業(Central Television Enterprises-CTE)[1]，中部獨立電視嘅國際業務部門，之後改名叫做卡爾頓國際-Carlton International)。 2009年，兩家公司合併咗，叫做「ITV工作室」。 [2]ITV工作室不僅為「獨立電視台」製作節目，都為BBC同英國第四台等其他電視台製作節目。其中兩個節目係有澳洲版嘅求愛島(Love Island)同加冤街(Coronation Street)。更多節目(英文版)

呢間公司仲合併埋ITV工作室家庭娛樂(ITV Studios Home Entertainment)[4]，以及一個出版和消費品授權部門，負責ITV工作室製作嘅電視節目同第三方節目(包括CBeebies嘅Numberjacks)嘅商品銷售權。 兩者最近都在ITV國際部門的重組中合併，新實體首先叫做ITV全球(ITV Worldwide)，而家喺全球娛樂部門(ITV Studios Global Entertainment)。喺2020年，呢間公司嘅標誌改咗做同上面嗰張圖，所以，之後都係呢個標誌，冇「全球娛樂」部門嘅品牌。[3]

## 參考資料

*https://closinglogosgroup.miraheze.org/wiki/Central_Television_Enterprises_(UK)
*https://find-and-update.company-information.service.gov.uk/company/02203983
*https://closinglogosgroup.miraheze.org/wiki/ITV_Studios_Global_Entertainment_(UK)#4th_Logo_(2020-)
*https://www.youtube.com/watch?v=bRG0cf46EiY
獨立電視台公司

獨立電視台公司（英語：ITV plc ）係一家總部位於英國英格蘭倫敦嘅媒體業公眾有限公司。 獨立電視台公司擁有13家區域性獨立電視特許經營權持有者（英國全國共有15家）。 呢啲業者組建成獨立電視台（ ITV ），都係英國最歷史最耐同規模最大嘅商業電視台。

2004年，格拉納達(Granada plc)和卡爾頓通訊(Carlton Communications)合併，使得英格蘭和威爾斯的全部ITV特許經營權(喺2001年前收購11個ITV特許經營權，2011年收購海峽電視同2016年收購阿爾斯特電視)屬於同一間公司。
安信信貸

**安信信貸有限公司**，簡稱**安信信貸**（****），1977年泰國華僑卜峰集團謝國民家族成立嘅一家財務公司，主要業務在香港和中國大陸經營信貸業務，而家係中國國務院轄下中旅金融控股旗下嘅全資公司。佢喺香港經常用**安信兄弟**呢個名做宣傳。

## 歷史
1990年代，安信信貸有限公司被收購，2004年6月，渣打集團以9.8億港元對其全面收購。呢次係自從收購大通零售銀行業務後，再喺香港開拓財務管理。

2014年10月，澳大利亞專業抵押貸款公司Pepper Group，以5億至7億美元，收購該公司全數股權，其次渣打出售該公司業務，獲利54億港元。

2014年12月16號，中旅金融控股、澳洲金融機構Pepper Australia同埋美資對衝基金York資本合組財團收購安信信貸同埋深圳安信小額貸款公司，但未有公佈作價。呢項收購喺2015年5月6號完成。交易完成後，收購財團只係無抵押嘅消費金融業務同埋深圳安信小額貸款公司，至於住宅按揭資產就以60億元賣畀東亞銀行。

2017年8月12日，Pepper Australia同意接受美國私人股本巨頭KKR以6.57億澳元（合5.18億美元）現金嘅收購要約。

2021年4月，中旅金融控股收購安信信貸所有股權。

## 參考

## 出面網頁

* PrimeCredit.com
金鳳街休憩處

**金鳳街休憩處**（**Kam Fung Street Sitting-out Area**）係香港一公園同遊樂場，喺黃大仙區金鳳街，亦近雙鳳街、銀鳳街同環鳳街，設施有寵物共享公園、長者健身園地，以及陰棚、公園座椅、狗糞收集箱。公園全日開放。歸康樂及文化事務署管。

## 攷
麒麟崗公眾公園

**麒麟崗公眾公園**，香港公園之一，遊樂場之一，喺屯門麒麟崗，青山公路邊，三聖邨對面，近三聖廟同翠濤居，英文叫**Ki Lun Kong Public Park**。行政上歸屯門區。設施有長者健身樂園、狗公園、寵物公園，以及狗糞收集箱。公園全日開放。歸康樂及文化事務署管。

## 攷
景福街休憩處

**景福街休憩處**（**King Fuk Street Sitting-out Area**）係香港一公園同遊樂場，喺黃大仙區新蒲崗景福街、崇齡街寧遠街之間，越秀廣場邊，。設施有長者健身樂園、寵物共享公園，以及公園座椅、狗糞收集箱。公園全日開放。歸康樂及文化事務署管。

## 攷
葵喜街休憩處

**葵喜街休憩處**，香港公園之一，遊樂場之一，喺葵涌，葵芳葵盛之間，葵福路葵喜街口，裕林貨倉凍房側，英文叫**Kwai Hei Street Sitting-out Area**。行政上歸葵青區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。

## 攷
龍翔道眺望處

**龍翔道眺望處**，香港公園之一，遊樂場之一，眺望處之一，喺九龍筆架山，龍翔道近龍駒道口，英文叫**Lung Cheung Road Lookout**。行政上歸深水埗區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。

## 攷
賽馬會葵盛圍休憩處

**賽馬會葵盛圍休憩處**，香港公園之一，遊樂場之一，喺葵涌葵盛，葵盛圍近南葵涌賽馬會分科診所同葵盛游泳池，英文叫**Jockey Club Kwai Shing Circuit Sitting-out Area**。行政上歸葵青區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。

## 攷
啟德空中花園

**啟德空中花園**，香港公園之一，遊樂場之一，喺九龍啟德承豐道，舊時啟德機場跑道之上，英文叫**Kai Tak Sky Garden**。行政上歸九龍城區。設施有寵物共享公園，以及狗糞收集箱。公園全日開放。歸康樂及文化事務署管。

公園長一千四百米，面積約兩公頃。

## 攷
馬鞍山西沙路花園

**馬鞍山西沙路花園**，香港公園之一，遊樂場之一，喺馬鞍山西沙路到大埔海之間，夾喺頌安邨同福安花園之間，英文叫**Ma On Shan Sai Sha Road Garden**。行政上歸沙田區。設施有寵物共享公園，以及狗糞收集箱。公園全日開放。歸康樂及文化事務署管。

海一邊為馬鞍山海濱長廊，西沙路一邊，又同鞍源街花園相鄰。

## 攷
馬窩路花園

**馬窩路花園**，香港公園之一，遊樂場之一，喺新界大埔，馬窩路二號，達運道邊，香港美國學𣐀同羅定邦中學側，近白橋仔，運頭塘邨對面，英文叫**Ma Wo Road Garden**。行政上歸大埔區。設施有主題花園、健身角，以及籃球場暨排球場兩個、健身區、卵石路步行徑、棋檯、男女洗手間同更衣室，以及育嬰室、通用洗手間，另有暢通易達洗手間、觸覺引路帶、凸字同觸覺平面圖，重有有蓋座椅。園開朝七晚十一。園二〇二一年六月卅號開張，歸康樂及文化事務署管。

園落成前，曾暫名**大埔第六區休憩用地**。

## 史
園前身為露天停車場，泊貨車為主。

## 攷

*
美田路休憩處

**美田路休憩處**，香港公園之一，遊樂場之一，喺大圍，夾響美田路、美輝街同香粉寮街之間，遠啲有城門河、美田邨、美林邨同大圍新村，英文叫**Mei Tin Road Sitting-out Area**。行政上歸沙田區。約一千一百平方米，設施有太極園、長者健體設施兩套、兒童遊樂場寵物共享公園，以及狗糞收集箱，並有長椅、蔭棚。公園全日開放。二〇一七年完工，歸康樂及文化事務署管。

## 攷
安秀道公園

**安秀道公園**，香港公園之一，遊樂場之一，喺觀塘安秀道，介乎安達邨同安泰邨之間，英文叫**On Sau Road Park**。行政上歸觀塘區。設施有七人足球場、健體園地、緩跑徑、健身徑，以及健身設施八個。內設男女洗手間、更衣室同貯物櫃。並有暢通易達洗手間、觸覺引路帶、觸覺凸字同觸覺平面圖。全日開放。歸康樂及文化事務署管。

## 攷
坪利路休憩處

**坪利路休憩處**，香港公園之一，遊樂場之一，喺坪洲坪利路，英文叫**Peng Lei Road Sitting-out Area**。行政上歸離島區。設施有寵物共享公園，以及狗糞收集箱、洗手間同暢通易達洗手間。公園全日開放。歸康樂及文化事務署管。園內禁煙。

## 攷
二號碼頭花園

**二號碼頭花園**，香港公園之一，遊樂場之一，喺中環民光街，二號碼頭天台，下面有去珀麗灣渡輪，英文叫**Pier 2 Garden**。行政上歸中西區。設施有寵物共享公園，以及狗糞收集箱。公園全日開放。歸康樂及文化事務署管。

地下有樓梯上去花園。

## 攷
黎宣

**黎宣**（，），原名**黎萱**，係香港甘草演員，1970年代出道，做過麗的電視、亞洲電視同無綫電視合約藝員，做到2010年走人，息影並退出娛樂圈。佢係廣東省新會市人；黎民偉家族成員之一（包括已故粵語片演員黎灼灼、黎雯同黎姿等人）。

## 生平
1930年出生於英屬香港新界原居民，祖籍廣東新會，自出身電影世家，黎民偉與平妻林楚楚之女，家中排行第五，其姐夫沈昌煥曾任中華民國駐美大使、外交部長及總統府秘書長；堂姐為已故粵語片演員黎灼灼；姪女黎姿亦為女演員。早年由演出電影出道，1970年代加入麗的電視（包括後改至亞洲電視），期間曾參與教育電視演出；至1990年代為無綫電視演員。2010年代以後，黎宣淡出影視圈；2010年後期，末拍攝的電視劇《Only You 只有您》是為其最後一部電視作品，偶爾亦會客串演出間中的節目主持電視或電影圈等等。

黎宣曾於影視生涯中最為人熟悉者，1992年在香港無線電視重頭劇《大時代》中飾演丁蟹的母親「何賤/賤婆婆」等。

1995年，黎宣亦有演出其代表作《真情》，她在劇中飾演的譚倩紅、李司棋、薛家燕及樓南光等人合作的母親（阿家）深入民心。

## 演出作品
### 電視劇（[[香港電台電視部]]）
#### 1984年
*獅子山下︰天生你才 飾 李吉祥母親

#### 1985年
*獅子山下︰父親 飾

#### 1992年
*獅子山下︰家 飾

### 廣播劇（[[香港電台電視部]]）
#### 2006年
*獅子山下 飾 黃太太

### 電視劇（[[麗的電視]]／[[亞洲電視]])
*大地恩情 飾 七嬸
*人在江湖 飾 石母
*小小心願 飾 范惜香
*大昏迷 飾 小學教師
*天使危機 飾 司徒偉母
*大俠霍元甲 飾 陳鳳
*浮生六刧 飾 蔡黃露茜
*琥珀青龍 飾 妙雨師太
*陳真 飾 霍陳氏
*風塵三奇俠 飾 賈太君
*家春秋 飾 周氏
*一江春水向東流 飾 張母
*八美圖 飾 王若男
*新不了情 飾 老佛爺
*鐵膽英雄 飾 朱　嬌
*再向虎山行 飾 容夫人
*小生也瘋狂
*第四代
*阮玲玉 飾 何阿英
*白髮魔女傳 飾 紅花鬼母
*胭脂淚 飾 蘇金娣
*清末四大奇案之楊月樓奇冤 飾 奶　媽
*哪吒 飾 姜子牙妻
*母親 飾 外祖母

### 電視劇（[[無綫電視]]）
#### 1992年
*壹號皇庭 飾 六　嬸
*大時代 飾 何　賤（賤婆婆）
*新鮮人 飾 何亞唱

#### 1993年
*孽吻 飾 梁　杉
*壹號皇庭II 飾 梁七妹／七　姑
*超能幹探Supercop 飾 何帶南
*馬場大亨 飾 歡婆婆

#### 1994年
*再見亦是老婆 飾 簡小妹
*獨臂刀客 飾 雲婆婆
*烈火狂奔 飾 顧　萍

#### 1995年
*刑事偵緝檔案II 飾 趙老太（檔案四：豪門綁架）（趙容幗卿之奶奶）
*刀馬旦 飾 楊麗

#### 1995年-1999年
*真情 飾 (阿家) **阮文娟**

#### 1997年
*刑事偵緝檔案III 飾 司徒老太（檔案五：密室奇案）（司徒莎莎之祖母）
*美味天王 飾 聾婆

#### 1998年
*大澳的天空 飾 梁美春
*鹿鼎記 飾 鄭老夫人

#### 1999年
*鑑證實錄II 飾 馬玉珍
*創世紀 飾 喜媽（第1、3集）

#### 2000年
*無業樓民 飾 毛丹
*新鮮人 飾 何亞唱

#### 2001年
*異靈靈異 飾 智祖之母
*勇探實錄 飾 陳年

#### 2002年
*烈火雄心II 飾 六姐
*流金歲月 飾 金運年

#### 2003年
*撲水冤家 飾 吳嬌
*非常外父 飾 李蘭
*帝女花 飾 皇太后
*金牌冰人 飾 譚婆婆
*戀愛自由式 飾 沙姑
*皆大歡喜 飾 龍娥（第160集）

#### 2004年
*皆大歡喜 飾 表姑婆（第172集）、游念慈母（第240-241集）、芳姨（第380集）

#### 2005年
*秀才遇著兵 飾 李三婆
*我的野蠻奶奶 飾 婆婆（第6集）
*翻新大少 飾 余淑嫻
*識法代言人 飾 何群
*驚艷一槍 飾 神針婆婆（海外首播）

#### 2006年
*施公奇案 飾 奶媽
*人生馬戲團 飾 陳三妹
*高朋滿座 飾 蘇黎細
*女人唔易做 飾 章柏枝
*飛短留長父子兵 飾 金婆
*鳳凰四重奏 飾 顧大媽
*法證先鋒 飾 白泥婆婆
*滙通天下 飾 李曉梅（齊百川及齊素蘭之祖母）

#### 2007年
*天機算 飾 盲　婆
*學警出更 飾 邱二妹
*奸人堅 飾 唐　菊（自梳女）
*蘭花刼 飾 安妮（海外首播，2017年翡翠台首播）

#### 2008年
*原來愛上賊 飾 謝婆婆
*與敵同行 飾 唐李素娥
*東山飄雨西關晴 飾 白秀雲
*珠光寶氣 飾 陳少好（高長勝之母）

#### 2011年
*Only You 只有您 飾 王九妹（九婆婆）

### 配音（[[香港電台]]）
#### 2010年
*黃金歲月第二集《大海之笑顏．一別六年》：聲演 金城婆婆

### 主持節目（[[亞洲電視]]）
*下午茶 / 午間小敍（1983－1988年）

## 參考

## 出面網頁
*結婚66年　恩愛如昔　85歲黎宣抱恙拖初戀老公嘆甜品-蘋果日報[2017年5月24日]
*【大台消失8年黎姿姑媽】85歲黎宣滿頭白髮 搭相愛66年老公髀老銅吹風-蘋果日報-壹週刊[2017年1月29日]
*《再向虎山行》人物志 之十三
* 
* 
*
新安休憩處

**新安休憩處**，香港公園之一，遊樂場之一，喺屯門，新安街興旺街口，英文叫**San On Sitting-out Area**。行政上歸屯門區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。

## 攷
新運路休憩處

**新運路休憩處**（**San Wan Road Sitting-out Area**）係香港一公園同遊樂場，喺粉嶺新運路，粉嶺女童院同粉嶺游泳池側，近粉嶺圍，行政上歸北區，歸康樂及文化事務署管。設施有健體園地、休憩處同埋長者健身園地。公園全日開放。

## 攷
石貝街花園

**石貝街花園**，香港公園之一，遊樂場之一，喺葵涌，石貝街大隴街口，英文叫**Shek Pui Street Garden**。行政上歸葵青區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。

## 攷
城門河第一海濱花園

**城門河第一海濱花園**，香港公園之一，遊樂場之一，喺沙田大涌橋路，城門河旁，吳園側，乙明邨對面，英文叫**Shing Mun River Promenade Garden No. 1**。行政上歸沙田區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。

## 攷
杯渡路(南)休憩花園

**杯渡路(南)休憩花園**，香港公園之一，遊樂場之一，喺屯門，東傍屯門河，南貼天后路，北頂杯渡路，西鄰新合里，英文叫**Pui To Road (South) Rest Garden**。行政上歸屯門區。設施有寵物共享公園，以及飲水設施、洗手間、暢通易達洗手間、狗糞收集箱。公園全日開放。歸康樂及文化事務署管。園內禁煙。

佢隔河對屯馬綫屯門站，以及屯門公園。

## 攷